sagorsarker/bangla-wikipedia huggingface dataset:
পুনর্নবী ভূপলাম

পুনর্নবী ভূপলাম () হলেন একজন ভারতীয় অভিনেত্রী, যিনি তেলুগু চলচ্চিত্র এবং টেলিভিশনে অভিনয় করেন। "উইয়ালা জাম্পালা" (২০১৩) চলচ্চিত্রে অভিন‍য়ের জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার – তেলুগু-এর জন্য মনোনীত হয়েছিলেন।
পুনর্নবী ভূপলামের অন্ধ্রপ্রদেশের তেনালীতে ভাগ্যলক্ষ্মী এবং নাগেশ কুমারের পরিবারে জন্মগ্রহণ করেন। তার প্রপিতামহ ভূপলাম সুব্বারায়ুডু শেট্টি ছিলেন অন্ধ্রপ্রদেশের কাডাপা জেলার জাম্মালামাডুগু'র একজন স্বাধীনতা সংগ্রামী। তার পরিবার বর্তমানে হায়দ্রাবাদে বসতি স্থাপন করেছে। ভূপলাম বিজয়ওয়াড়া এবং হায়দ্রাবাদে তার বিদ্যালয়-পাঠ সম্পন্ন করেন এবং মনোবিজ্ঞান ও সাংবাদিকতায় স্নাতক হন।
ভূপলাম একটি থিয়েটারের শিক্ষার্থী হিসাবে অভিনয় শুরু করেছিলেন এবং ১৭ বছর বয়সে চলচ্চিত্রে আত্মপ্রকাশ করেন। "উইয়ালা জাম্পালা" চলচ্চিত্রে একটি পার্শ্ব চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার – তেলুগু-এর জন্য মনোনীত হয়েছিলেন।
জেমস ওয়ান

জেমস ওয়ান হলেন একজন বিখ্যাত লোমহর্ষক চলচ্চিত্র পরিচালক, প্রযোজক, চিত্রনাট্যকার ও কমিক বই লেখক। তিনি পরিচালনা ও প্রযোজনা করেছেন স্ব, ইনসিডিয়াস এবং দ্য কনজ্যুরিং ইউনিভার্স এর মতো ফ্র্যাঞ্চাইজি।
২০১৯ সালের ২২ জুনে জেমস ওয়ান তার ইনস্টাগ্রাম অ্যাকাউন্টে ঘোষণা করেন যে রোমানিয়ান-জার্মান অভিনেত্রী ইনগ্রিড বিসুর সাথে তিনি বাগদান করেছেন, এরপর ২০১৯ সালের নভেম্বর মাসেই তারা বিয়ে করেন।
ইন্টারনেট মুভি ডাটাবেজ এ জেমস ওয়ান
সমযোজী একবন্ধন

রসায়নে একবন্ধন হল একধরনের রাসায়নিক বন্ধন যাতে দুটি পরমাণু নিজেদের একজোড়া যোজ্যতা ইলেকট্রন পরস্পর ব্যবহারের মাধ্যমে গড়ে তোলে। এটি হল সমযোজী বন্ধনের একটি প্রকারভেদ। বন্ধন সৃষ্টিকারী ইলেকট্রন জোড়, বন্ধন গঠনের সময় পরমাণু দুটির যে দুটি পারমাণবিক কক্ষক পরস্পরের উপর আপতিত হয়েছিল তার মধ্যে অবস্থান করে। লুইস গঠনানুসারে, A:A বা A–A হল একটি একবন্ধন, যেখানে A কোনো মৌলের একটি পরমাণু। এখানে প্রতিটি ডট একটি ইলেকট্রনকে নির্দেশ করে ও একটি দাগ একটি বন্ধন সৃষ্টিকারী ইলেকট্রন জোড়কে নির্দেশ করে।
প্রকৃতিতে আরও দু'রকমের সমযোজী বন্ধন পাওয়া যায়, যথাক্রমে দ্বিবন্ধন ও ত্রিবন্ধন। এক বন্ধনের শক্তি এদের তুলনায় খুব কম।
এক বন্ধন সাধারণত একটি সিগমা বন্ধন দ্বারা গড়ে ওঠে। এখানে পাই বন্ধন দেখতে পাওয়া যায় না। অপরপক্ষে দ্বিবন্ধন এবং ত্রিবন্ধনে একটি সিগমা বন্ধন ও বাকিগুলো পাই বন্ধন হয়। পাই বন্ধন না থাকার কারণেই এর শক্তি অনেক কম হয়।
যদিও ব্যতিক্রম হিসেবে উল্লেখ করা যায় যে ডাইবোরেন যৌগে এক বন্ধনটি পাই বন্ধন।
একমাত্র একবন্ধনে ঘূর্ণন দেখতে পাওয়া যায়। একবন্ধন দ্বারা আবদ্ধ দুটি পরমাণুর একটি অপরটিকে কেন্দ্র করে ঘুরতে পারে। তাই এর ক্ষেত্রে ঘূর্ণাক্ষ দেখা যায়। অপরপক্ষে দ্বিবন্ধন বা ত্রিবন্ধনে সেটি দেখা যায় না, কারণ সেক্ষেত্রে বন্ধন ভেঙে যেতে পারে।
একবন্ধনের দৈর্ঘ্য দ্বিবন্ধন ও ত্রিবন্ধন অপেক্ষা অনেক বেশি হয়। কারণ, অপর দুটিতে আন্তঃনিউক্লিয় আকর্ষণ বল তুলনামূলক অনেক বেশি হয়।
বহু সমযোজী যৌগে একবন্ধনের অস্তিত্ব বর্তমান। যেমন – H, F, HO, HCl, CH ইত্যাদি।
জৈব যৌগে সকল বন্ধনই যদি একবন্ধন হয়, তাদের অ্যালকেন বলা হয়। নামকরণের সময় অনুসর্গে "-এন" বসানো হয়। যেমন – মিথেন, মিথেন, সাইক্লোবিউটেন, হেপ্টেন ইত্যাদি।
গুরে দুর্গ

গুরে দুর্গ () ডেনমার্কের উত্তর জিল্যান্ড প্রদেশে অবস্থিত একটি রাজকীয় দুর্গ ছিল। এর ধ্বংসাবশেষ হেলসিংগারের উপকণ্ঠে, গুরে গ্রামের গুরে সো হ্রদের তীরে টিকবের কাছে অবস্থিত। দুর্গের ধ্বংসাবশেষ খনন করে পুনরুদ্ধার করা হয়েছে।
গুরে দুর্গ দ্বাদশ শতকে নির্মিত হয়েছিল। ১৩৫০-এর দশকে এতে চারটি গোলাকার মিনার ও সীমানা প্রাচীর যুক্ত করা হয়েছিল। দুর্গটি সম্পর্কে ১৩৬৪ সালে "কোর্ট ক্রনিকলসে" প্রথম উল্লেখ করা হয়েছিল, যখন পোপ পঞ্চম আরবান ভ্যাটিকানে তার চ্যাপেল (পোপের বাসস্থান)-এর ধ্বংসাবশেষ উপহার হিসেবে পাঠিয়েছিলেন।
ডেনমার্কের রাজা ভালদেমার আটারডাগ ১৩৭৫ সালে এই দুর্গে মৃত্যু বরণ করেন। ভালদেমার সম্পর্কে অনেক গল্প, গীত এবং কবিতা প্রচলিত হয়েছে। দুর্গটির ইতিহাস রাজা ভালদেমার সম্পর্কে একটি কিংবদন্তির সাথে জড়িত। রাজা তার সুন্দর উপপত্নী টোভ লিলেকে ভালবাসতেন, ঐতিহ্য অনুসারে টোভ লিলে গুরে ক্যাসেলে দীর্ঘকাল অবস্থান করেছিলেন এবং ফলস্বরূপ শ্লেসউইগের রানী হেলভিগ তার প্রতি ঈর্ষান্বিত ছিলেন।
শতাব্দীর পর শতাব্দী ধরে, এই মূল কাহিনীটি অন্যান্য কিংবদন্তিদের দ্বারা সমৃদ্ধ হয়েছিল, অবশেষে রাজা ও তার উপপত্নীর গল্প ডেনমার্কের একটি জাতীয় পৌরাণিক কাহিনীতে পরিণত হয়েছে। ডেনিয় ঔপন্যাসিক এবং কবি জেনস পিটার জ্যাকবসেন (১৮৪৭-১৮৮৫) পৌরাণিক কাহিনীটির একটি কাব্যিক রূপ দিয়েছেন। কবিতার একটি জার্মান অনুবাদ হতে অস্ট্রিয় সুরকার আর্নল্ড শোয়েনবার্গ (১৮৭৪-১৯৫১) "গুরে-লিডারের" স্বরলিপি তৈরি করেছেন।
১৮১৭ সালে দুর্গের ধ্বংসাবশেষের একটি আংশিক খনন করা হয়েছিল। ১৮৩৫ সালে, আরও বৃহৎ পরিসরে ধ্বংসাবশেষের গভীর খনন, ভূজরিপ এবংমানচিত্র তৈরী করা হয়েছিল। ১৮৯০-এর দশকে কিছু অতিরিক্ত গবেষণা হয়েছিল। ১৯২১ সালে, একটি পাথুরে ভবনের অবশেষ উন্মোচিত হয়েছিল। ১৯৩৬-৩৯ সালে, পাথুরে ভবনের পুনসংস্কার করা হয়েছিল।
গন্ধভীতি

গন্ধভীতি বা ঘ্রাণভীতি ("Osmophobia" বা "factophobia") বলতে কোনো গন্ধ বা ঘ্রাণের প্রতি অমূলক ভয়, ঘৃণা বা মনস্তাত্ত্বিক অতিসংবেদনশীলতাকে বুঝানো হয়। এই ধরনের ভীতি বা ফোবিয়া সাধারণত দীর্ঘস্থায়ী মাইগ্রেন বা মাথাব্যথা আক্রান্তদের মধ্যে দেখা দেয় বিশেষত যাদের ঘ্রাণসংবেদী মাইগ্রেন রয়েছে। এই ধরনের মাইগ্রেন বেশির ভাগ সময় দুর্গন্ধ বা বাজে ঘ্রাণের কারণে সক্রিয় হয়, তবে অতিসংবেদনশীলতার ক্ষেত্রে এটি যেকোন গন্ধ থেকেই দেখা দিতে পারে। একটি গবেষণায় দেখা গেছে যে প্রায় মাইগ্রেনের আক্রান্তদের মধ্যে ২৫% ব্যক্তির অল্প বা বেশী কিছুটা পরিমাণে হলেও গন্ধভীতি বা ওসমোফোবিয়া ছিল।
দ্য ভাইরাল ফিভার

দ্য ভাইরাল ফিভার, সংক্ষেপে টিভিএফ, হল একটি ভারতীয় ভিডিও অন ডিমান্ড এবং ওভার-দ্য-টপ স্ট্রিমিং পরিষেবা ও ইউটিউব চ্যানেল, যা টিভিএফ মিডিয়া ল্যাবস দ্বারা ২০১০ সালে শুরু হয়েছিল, বর্তমানে এটি কন্টেজাস অনলাইন মিডিয়া নেটওয়ার্ক প্রাইভেট লিমিটেডের মালিকানাধীন এবং পরিচালিত। প্রতিষ্ঠাতা অরুণাভ কুমারের মতে, টিভিএফ শুরু করার পিছনে চিন্তাভাবনা ছিল, টেলিভিশন বিনোদন বিমুখ তরুণ প্রজন্মের কাছে পৌঁছানো।
২০১৭ সালের হিসাবে, টিভিএফ গ্রুপের মুম্বই এবং দিল্লিতে মোট ২৪০ জনেরও অধিক সদস্যের দল রয়েছে। তন্মধ্যে, বিশ্বাসযোগ্য মিডিয়া রিপোর্ট অনুসারে, টিভিএফ-এর মূল দলের কিছু গুরুত্বপূর্ণ সদস্য ২০২০ সালের আগস্টে প্রতিষ্ঠানটি থেকে চলে গিয়েছিলেন। উল্লেখযোগ্য সদস্যদের মধ্যে কয়েকজন হলেন:
উম্মে আল-নাসর মসজিদ

উম্মে আল-নাসর মসজিদ () বিট হানুন মসজিদ নামেও পরিচিত। এটি শহরের কেন্দ্রস্থলে অবস্থিত গাজা স্ট্রিপের ফিলিস্তিনি শহর বিট হানুনের সবচেয়ে প্রাচীন মসজিদ।
আইয়ুবীয় রাজবংশ ১২৩৯ সালে উম্মে আল-নাসর মসজিদটি নির্মাণ করে। তাদের এবং ক্রুসেডারদের মধ্যে মসজিদের স্থানে সংঘটিত যুদ্ধে মারা যাওয়া তাদের সৈন্যদের স্মরণে এই মসজিদটি নির্মাণ করা হয়। আইয়ুবীয়রা বিজয়ী ছিল, তাই মসজিদের নাম উম্মে আল-নাসর ("বিজয়ের মা") রাখা হয়। মসজিদের প্রবেশদ্বারের উপরস্থ প্রাচীরের শিলালিপিটি আইয়ুবীয়দের দ্বিতীয় সুলতান "আল-আদিলের" বৈশিষ্ট্যকে ধারণ করে আছে।
যে যুদ্ধটিকে স্মরণ করা হয় তা কোনও বিশেষ যুদ্ধ ছিল না, তবে পরবর্তীতে ক্রুসেডর ইতিহাসে এটি তাৎপর্যপূর্ণ ঘটনা হিসেবে স্থান পায়। মিশরীয় ইতিহাসবিদ আল-মাকরিজি উল্লেখ করেন যে, যুদ্ধটি ১২৩৯ খ্রিষ্টাব্দের ১৩ই নভেম্বর সংঘটিত হয় এবং মিশরীয়দের (আইয়ুবীয়) বিজয় দিয়ে এটি শেষ হয়। ক্রুসেডাররা তাদের রিপোর্টে আল-মাকরিজির এই দাবি নিশ্চিত করে যে, হেনরি দ্য কাউন্ট অব বারকে তার এক হাজার লোকসহ হত্যা করা হয় এবং ৬০০ জনকে বন্দী করা হয়। তাদের বেশিরভাগকেই মিশরে যাওয়ার পথে অপহরণকারীদের দ্বারা হত্যা করা হয়।
ইসরায়েলী বাহিনী এবং ফিলিস্তিনি জঙ্গিদের দ্বারা ২০০৬ সালের ৩রা নভেম্বর মসজিদে একটি বন্দুকযুদ্ধ সংঘটিত হয়। মসজিদটি মূলত ইসরায়েলিরা কার্তুজ দিয়ে ধ্বংস করে। একমাত্র কাঠামো হিসেবে মসজিদের কেন্দ্রের দক্ষিণ পোর্টিকোর একটি অগভীর গম্বুজ অক্ষত অবস্থায় আছে। এই মসজিদটিকে রক্ষা করতে প্রায় ৪০ জন ইসরায়েলী মহিলা গুলি চালায়, যার ফলে দু'জনের মৃত্যু হয়। মসজিদের এই ক্ষতির প্রতি জাতিসংঘ নিন্দা করে।
মূল মসজিদটিতে একটি বড় ঘর রয়েছে। যার মধ্যে একটি সাধারণ গম্বুজ রয়েছে, যা অপরিশোধিত এবং জীর্ণ পাথর থেকে নির্মাণ করা হয়। মূল মসজিদে ছাদসহ দক্ষিণের পোর্টিকো ছাড়া আর কিছুই অবশিষ্ট নেই, যার কেন্দ্রে ফ্যানের খিলান এবং অগভীর গম্বুজ রয়েছে। গোলাকার ত্রিভুজ সমর্থিত একটি গম্বুজসহ পূর্ব দিকের ছাদবিশিষ্ট একটি কক্ষ দিয়ে প্রার্থনা হলটি শেষ হয়। ভিত্তি প্লেটটি আইয়ুবীয় নাশকি লিপিতে খোদাই করা হয়।
ইসলামী গবেষণা ও শিক্ষা ফাউন্ডেশন

ইসলামী গবেষনা ও শিক্ষা ফাউন্ডেশন (ইংরেজি: Islamic Research and Educational Foundation, সংক্ষেপে IREF-"আইআরইএফ") একটি ভারতীয় অলাভজনক ইসলামী সংস্থা। সংস্থাটি ভারতের তেলেঙ্গানা রাজ্যের হায়দ্রাবাদ শহরে ১৯৯৮ সালের ফেব্রুয়ারী মাসে প্রতিষ্ঠিত হয়। সংস্থাটির সংক্ষিপ্ত নাম হলো আইআরইএফ (IREF)।
ইসলামী গবেষনা ও শিক্ষা ফাউন্ডেশন (IREF) "ব্রি. ইমরান" ১৯৯৮ সালের ফেব্রুয়ারিতে ভারতের হায়দ্রাবাদে প্রতিষ্ঠা করেন। তিনি "মুজতবা হুসেন সিদ্দিকীর" জন্য অত্যন্ত জনপ্রিয়। ব্র. ইমরান ১৯৯৫ থেকে ১৯৯৭ সাল পর্যন্ত রিয়াদের কেএসএ-তে নিযুক্ত ছিলেন।
২০০৫ সালে, "টাইমস অফ ইন্ডিয়া" রিপোর্ট করে যে সংস্থাটি পরামর্শ দিয়েছে যে মহিলারা হিজাব না পরলে তারা নির্বাচনে প্রতিদ্বন্দ্বিতা করতে পারবে না। সংস্থার একজন মহিলা কর্মী "আমতুল মতিনও" পরামর্শ দিয়েছিলেন যে "নারীর পক্ষে শুধুমাত্র মহিলাদের নেতৃত্ব দেওয়া ভালো"। আমতুল মতিন আরও বলেন যে "নারী তার স্বামীর কতৃ হতে পারবে একমাত্র বাড়িতে।"
সংগঠনটি "জিহাদ" এবং সন্ত্রাসবাদের মধ্যে পার্থক্য করার জন্য নানা কর্মসূচি এবং কার্যক্রম গ্রহণ করেছে।
আইআরইএফ-এর লক্ষ্য হলো ইসলামের শান্তির বার্তা প্রচার করা। IREF প্রতি বছর বাচ্চাদের ক্যাম্প পরিচালনা করে। সেখানে বাচ্চাদের ইসলামের মৌলিক বিষয়গুলো সম্পর্কে শেখানো হয়, কীভাবে সালাত আদায় করতে হয় সেটা শেখানো হয় এবং কীভাবে বাবা-মায়ের বাধ্য হতে হয় তাও শেখানো হয়।
এরিক ক্রিশ্চিয়ান ক্লিমেনসন

এরিক ক্রিশ্চিয়ান ক্লিমেনসন (আগস্ট ১২, ১৮৭৬ - ২১ মে, ১৯৪১) একজন ড্যানিশ-আমেরিকান রসায়নবিদ ছিলেন। তার নাম ক্লিমেনসন বিজারণের সাথে জড়িত, যে প্রক্রিয়া দ্বারা একটি কার্বনিল মূলককে মিথিলিন মূলকে রূপান্তর করা যায়।
এরিক ক্রিশ্চিয়ান ক্লিমেনসন ডেনমার্কের ওডেন্সে ১৮৭৬ সালের ১২ই আগস্ট জন্মগ্রহণ করেন।
তিনি ১৫ বছর বয়সে স্কুল ত্যাগ করেন। প্রথম জীবনে নৌ অফিসার হওয়ার উদ্দেশ্যে এক যুদ্ধজাহাজের অভিযানে যোগদানের জন্য নিয়োগলাভ করলেও অসুস্থতার জন্য তার এই লক্ষ্য অর্জন সম্ভব হয়নি। ক্লিমেনসন কোপেনহেগেন পলিটেকনিক ইনস্টিটিউটে (বর্তমানে ডেনমার্ক কারিগরি বিশ্ববিদ্যালয়ে) অধ্যয়ন করেছিলেন। তিনি ১৯০০ সালে মার্কিন যুক্তরাষ্ট্রে চলে আসেন এবং ঔষধনির্মাণ শিল্পে কাজ করতে শুরু করেন। মিশিগানের ডেট্রয়েটে অবস্থিত ঔষধ কোম্পানি পার্কে-ডেভিস অ্যান্ড কো. -তে যোগদান করেন। ১৯১৩ সাল ক্লিমেনসন বিজারণ আবিষ্কারের কৃতিত্বস্বরূপ তিনি কোপেনহেগেন বিশ্ববিদ্যালয় থেকে পিএইচডি অর্জন করেন।
১৯১৪ সালে তিনি, এইচ. জি. চ্যাপম্যান এবং রিয়া চিটেনডেন নিউ ইয়র্কের নিওয়ার্কে কমনওয়েলথ কেমিক্যাল কর্পোরেশন সহ-প্রতিষ্ঠা করেন। এখানে তিনি সোডিয়াম বেনজয়েট, ভ্যানিলিন এবং কুমারিন উৎপাদন পদ্ধতি উদ্ভাবন করেছিলেন। ১৯২৯ সালের এক অগ্নিকাণ্ডের পর, কোম্পানিটি মনসান্টো কেমিক্যাল কোম্পানি দ্বারা অধিগৃহীত হয় এবং সেন্ট লুইস, মিসৌরিতে স্থানান্তরিত হয়। মনসান্টোতে কাজ করার সময় ক্লিমেনসন কৃত্রিম মিষ্টকারক যৌগ স্যাকারিনের সংশ্লেষণ পদ্ধতি উদ্ভাবনে সহায়তা করেছিলেন। ১৯৩৫ সালে, তিনি নিউ ইয়র্ক শহরে ফিরে আসেন এবং দ্য ক্লিমেনসন কেমিক্যাল কর্পোরেশন প্রতিষ্ঠা করেন।
২১ মে, ১৯৪১ তারিখে নিউইয়র্কের নিওয়ার্কে ক্লিমেনসন মৃত্যুবরণ করেন।
তিনি পার্কে-ডেভিস অ্যান্ড কোং-এ থাকাকালীন যে বিক্রিয়াটি উদ্ভাবন করেছিলেন তার জন্য সবচেয়ে বেশি পরিচিত। এ বিক্রিয়ায় জিংক অ্যামালগাম এবং হাইড্রোক্লোরিক অ্যাসিড এর দ্বারা কিটোনকে বিজারিত করা হয়। এটি পলিসাইক্লিক অ্যারোমেটিক যৌগ এবং সরল হাইড্রোকার্বন পার্শ্বশিকলধারী অ্যারোমেটিক যৌগের প্রস্তুতিতে ব্যবহৃত হচ্ছে। এর দ্বিতীয়টি ফ্রিডেল-ক্রাফট অ্যালকাইলেশনের দ্বারা উৎপাদন করা যায় না।
সাবরিনা (ওয়েব ধারাবাহিক)

সাবরিনা একটি বাংলাদেশী ওয়েব ধারাবাহিক, যা নির্মাণ করেছেন আশফাক নিপুণ। এতে অভিনয় করেছেন মেহজাবিন চৌধুরী, নাজিয়া হক অর্ষা এবং রুনা খান। ২০২২ সালের ২৫ মার্চ হইচই-এ মুক্তি পায় এটি।
২০২২ সালের ৮ মার্চ হইচই ধারাবাহিকের টিজারটি দ্য ডেইলি স্টার-এ এস মাহমুদ হলে মুক্তি পায়।
দ্বীনদার আঞ্জুমান

দ্বীনদার আঞ্জুমান ভারতের হায়দ্রাবাদে প্রতিষ্ঠিত একটি ইসলামী ধর্মীয় সংগঠন। এটি ১৯২৪ সালে প্রতিষ্ঠিত হয়। এটি সুফিবাদে বিশ্বাসী একটি সংগঠন। ২০০০ সালে দক্ষিণ ভারতে অবস্থিত গীর্জাগুলোতে একাধিক বোমা বিস্ফোরণ চালানোর জন্য এই দলটিকে নিষিদ্ধ করা হয়।
"সিদ্দিক দ্বীনদার" (সৈয়দ সিদ্দিক হুসেন নামেও পরিচিত) ১৯২৪ সালে কর্ণাটকের গদগ শহরে দ্বীনদার আঞ্জুমান সংগঠনটি প্রতিষ্ঠা করে। তিনি ১২ শতকের লিঙ্গায়ত সাধক "চন্না বসভেশ্বরের" পুনর্জন্ম বলে দাবি করে। ঐক্য ও সম্প্রীতির বার্তা প্রচারে তিনি তার জীবন অতিবাহিত করেন। তিনি ইসলাম ও লিঙ্গায়ত্ববাদের মিলের কথা সারা দক্ষিণ ভারতে প্রচার করেন। কেউ কেউ বিশ্বাস করে তিনি কিছু হিন্দু ধর্মাবলম্বীকে ইসলাম ধর্মে ধর্মান্তরিত করেছেন।
২০০০টি গ্রীর্জায় বোমা হামলার পরিকল্পনা এবং তা বাস্তবায়ন করা জন্য ২০০১ সালের মে মাসে দ্বীনদার আঞ্জুমান সংগঠনটিকে নিষিদ্ধ করা হয়। সংগঠনটির প্রতিষ্ঠাতা সিদ্দিকী দ্বীনদার ১৯৩৪ সালে ব্রিটিশ ঔপনিবেশিক সরকারকে ঘৃণা করতেন বলে জানা গেছে। ব্রিটিশ শাসন চলাকালে সিদ্দিকী এবং তার ১৮ জন অনুসারীকে ব্রিটিশদের বিরুদ্ধে বক্তব্য ও লেখায় লিপ্ত থাকার জন্য জেলে পাঠানো হয়।
অক্টোবর ২০০৭-এ সংগঠনটির ২০০১ সালের নিষেধাজ্ঞার মেয়াদ বাড়ানো হয় এবং গোষ্ঠীটিকে "বেআইনি কার্যকলাপ প্রতিরোধ আইনের" অধীনে একটি বেআইনি সংগঠন হিসেবে ঘোষণা করা হয়।
২০০৮ সালে স্থানীয় আদালত ১১ জনকে মৃত্যুদণ্ড এবং ১২ জনকে যাবজ্জীবন কারাদণ্ড প্রদান করে। মামলার প্রধান আসামি "জিয়া-উল-হাসান দ্বীনদার" আঞ্জুমানের প্রতিষ্ঠাতা "সৈয়দ সিদ্দিক হোসেনের" ছেলে। জিয়া-উল-হাসান পাকিস্তানে চলে যায় এবং প্রতিবছর তার বাবার মৃত্যুবার্ষিকীতে হায়দ্রাবাদ যেত। অভিযুক্তরা স্বীকার করেছিল যে "ভারতের গির্জাগুলোতে হামলা চালালে হিন্দু ও খ্রিস্টানদের মধ্যে গৃহযুদ্ধ শুরু হবে এবং আফগানিস্তানের একজন ধর্মীয় নেতা ভারত আক্রমণ করে দখলে নিয়ে ভারতকে একটি ইসলামী রাষ্ট্রে পরিণত করতে পারবে।" আর এই কারণে তারা ২০০১ সালে গির্জায় হামলা চালায়।
১৯২০-এর দশকে প্রতিষ্ঠিত দ্বীনদার আঞ্জুমানের কর্মীরা ভারতে ধারাবাহিকভাবে কয়েকটি স্থানে বিস্ফোরণ ঘটায়। পরিকল্পনাটি সংগঠনটির প্রতিষ্ঠাতা "হজরত মওলানা সিদ্দিকী" পরিচালনা করে। ১৯৯৯ সালের অক্টোবরে হায়দ্রাবাদে তিনি মূত্যুবরণ করেন।
আল-ওমারি বড় মসজিদ

আল-ওমারি বড় মসজিদ () লেবানন এর বৈরুত কেন্দ্রীয় জেলার একটি মসজিদ।
আল-ওমারি বড় মসজিদটি মূলত সেন্ট জন এর চার্চ হিসেবে ব্যবহার করা হয়। ক্রুসেডাররা ১২ শতকে এটি নির্মাণ করে। মামলুকরা এটি ১২৯১ সালে শহরের গ্র্যান্ড মসজিদে রূপান্তরিত করে। লেবাননের গৃহযুদ্ধের সময় মসজিদটি ক্ষতিগ্রস্ত হয় এবং ২০০৪ সালে মসজিদটির সংস্কার কাজ সম্পন্ন করা হয়।
আল-ওমারি বড় মসজিদটি শহরের সবচেয়ে উল্লেখযোগ্য ধর্মীয় স্থানগুলোর মধ্যে একটি এবং এটি সবচেয়ে প্রাচীন। এটি ইসলামের দ্বিতীয় খলিফা উমর ইবনুল খাত্তাব এর শাসনামলে ৬৩৫ খ্রিস্টপূর্বে নির্মাণ করা হয়। এই মসজিদটিকে ১২ শতকে একটি গির্জায় রূপান্তরিত করা হয়। তবে, ১৩ শতকের মধ্যে মামলুকরা এটিকে পুনরায় একটি মসজিদে রূপান্তরিত করে। এটি প্রাচীন গির্জার "বাইজেন্টাইন স্থাপত্যের" নিদর্শনকে প্রতিফলিত করে। এছাড়া, এর মামলুক শৈলীর প্রবেশদ্বার এবং মিনারগুলো খুব আকর্ষণীয়। ২০০৪ সালে পুনরায় সংস্কার করা মসজিদটি বর্তমানে বৈরুতের একটি মূল্যবান প্রাচুর্য। রোমান কলাম এবং ক্যাপিটালের মতো পুনরুদ্ধার করা উপাদান ব্যবহার করে টায়ার এবং টারটাসে নির্মিত ত্রৈধ অ্যাস্পেন সহ রোমানস্ক গির্জার অনুরূপ একটি গির্জা তৈরি করা হয়।
মামলুকরা ১২৯১ সালে বৈরুত দখল করার পর গির্জাটিকে একটি মসজিদে রূপান্তরিত করে। খলিফা উমর ইবনুল খাত্তাব এর নামে এটির নামকরণ করা হয় "আল-ওমারি মসজিদ"। খুব অল্প সময়েই এটি "জামি' আল-কাবির" (মহান মসজিদ) নামে পরিচিতি লাভ করে। এর মামলুক-শৈলীর প্রবেশদ্বার এবং মিনারটি ১৩৫০ সালে যুক্ত করা হয়। ফরাসি ম্যান্ডেটের সময় এতে একটি রিওয়াক বা পোর্টিকো যুক্ত করা হয় এবং "মারদ স্ট্রিটের" নতুন উপনিবেশের সাথে মসজিদের প্রধান প্রবেশদ্বারকে একীভূত করে সম্মুখভাগের নতুন নকশা করা হয়।
১৯৭৫ থেকে ১৯৯০ সাল পর্যন্ত গৃহযুদ্ধের সময় মসজিদটি খারাপভাবে ক্ষতিগ্রস্থ হয়। কিন্তু, ২১ শতকের শুরুতে ইউসেফ হায়দার দ্বারা এটি পুনরুদ্ধার করা হয় এবং চত্বরে একটি কাঠের প্যানেল সংযোজন করা হয়। পরবর্তিতে ২০০৪ সালে মসজিদের সংস্কার কাজ এমনভাবে সম্পন্ন করা হয়, যেন এটি ভবনটির উত্স এবং ইতিহাসকে প্রকাশ করে। একটি নতুন উপনিবেশিক চত্বরের উত্তর-পশ্চিম কোণে আরেকটি মিনার নির্মাণ করা হয়। এর তলদেশে রোমান কলাম এবং পাথরের খিলান সহ একটি প্রাচীন কুন্ড সংরক্ষিত রয়েছে।
উংকু তুন আমিনাহ জামে মসজিদ

উংকু তুন আমিনাহ মসজিদ () টাম্পোই, জোহর বাহরু, জোহর, মালয়েশিয়ার একটি মসজিদ। মসজিদটি কুয়ালালামপুরের জাতীয় মসজিদের অনুরূপ।
উপাত্ত সুরক্ষা আইন, ২০২২

তথ্য নিরাপত্তা আইন বাংলাদেশে গ্রাহকের তথ্য ও নিরাপত্তা বিষয়ক আইনের প্রথম খসড়া। আইনটির খসড়া প্রকাশের পর থেকেই দেশি-বিদেশি নানা সংগঠন ও সংস্থা আইনটির সমালোচনা করছে।
উপাত্ত নিরাপত্তা আইনের প্রধান সমালোচনা এর প্রয়োগ ব্যাপক দ্ব্যর্থতাযুক্ত, যেমন রাষ্ট্রদ্রোহীতাকে বিভিন্নভাবে ব্যাখ্যা করা যায়। এতে ডিজিটাল নিরাপত্তা আইন, ২০১৮ এর মতো ব্যাপক অপপ্রয়োগের সম্ভাবনা আছে। এছাড়া বাংলাদেশে যেকোনো পরিমাণ সেবা দেওয়া হলেই কোনো প্রতিষ্ঠানকে তথ্য কর্মকর্তা নিয়োগের কথা বলা হয়েছে এতে ব্যবসা করার খরচ বাড়বে এবং সরকারি বিভিন্ন চাপের সম্মুখীন হতে পারে প্রতিষ্ঠানগুলো, যেমনটা হয়েছে ভারতের ডিজিটাল নিরাপত্তা আইনের প্রয়োগের পরে সরকারবিরোধী লেখা টুইটার থেকে সরানোর সময়।
'অনলাইন ফ্রিডম অ্যান্ড বিজনেস ইনভেস্টমেন্ট ইন বাংলাদেশ' নামক এক অনুষ্ঠানে মার্কিন রাষ্ট্রদূত পিটার ডি. হাস উল্লেখ করেন প্রস্তাবিত ডেটা সুরক্ষা আইনের (ডিপিএ) কারণে কোটি কোটি বাংলাদেশির ব্যবহৃত ২ হাজারেরও বেশি স্টার্টআপকে ব্যবসা ছেড়ে দিতে হতে পারে বলে।
ঢাকায় নিযুক্ত মার্কিন রাষ্ট্রদূত পিটার ডি. হাস বলেন, "অনলাইন প্ল্যাটফর্ম পরিচালনার ক্ষেত্রে যদি কোম্পানিগুলোকে ব্যবহারকারীদের তৈরি করা কনটেন্ট বা বিষয়বস্তুর কারণে অপরাধের দায় নিয়ে ফৌজদারি আইনের মুখোমুখি হতে হয়, তাহলে তারা এখানে তাদের ব্যবসায় বিনিয়োগ করা থেকে বিরত থাকবে। এর পরিণতি বাংলাদেশের জন্য খুবই নেতিবাচক প্রভাব ফেলতে পারে।”
মানসৌরি গ্রেট মসজিদ

মানসৌরি গ্রেট মসজিদ () হল ত্রিপোলি, লেবাননের একটি মসজিদ। যা ত্রিপোলির গ্রেট মসজিদ নামেও পরিচিত। এটি মামলুক যুগে ১২৯৪ থেকে ১৩১৪ সাল পর্যন্ত নির্মিত হয়েছিল। এটি ছিল মামলুক ত্রিপোলিতে নির্মিত প্রথম ভবন।
আল-উওয়াইসিয়াত মসজিদ

আল-উওয়াইসিয়াত () লেবাননের ত্রিপোলিতে অবস্থিত একটি মসজিদ। এটি মামলুকদের আমলে ১৪৬১ সালে নির্মিত হয়েছিল।
মসজিদটি ১৪৬১ সালে নির্মিত হয়েছিল। এটি ১৫৩৪ সালে উসমানীয় আমলে সংস্কার করা হয়েছিল।
এডওয়ার্ড স্মিথ

এডওয়ার্ড জন স্মিথ (২৭ জানুয়ারী ১৮৫০ – ১৫ এপ্রিল ১৯১২) ছিলেন একজন ব্রিটিশ নৌ অফিসার। তিনি অসংখ্য হোয়াইট স্টার লাইন জাহাজের নাবিক হিসেবে কাজ করেছেন। তিনি আরএমএস টাইটানিকের ক্যাপ্টেন ছিলেন এবং জাহাজটি তার প্রথম সমুদ্রযাত্রায় ডুবে যাওয়ার ফলে তিনি মারা গিয়েছিলেন।
হোয়াইট স্টার লাইনের সবচেয়ে সিনিয়র ক্যাপ্টেন হিসেবে স্মিথ কমোডোরের সম্মানসূচক পদ পেয়েছেন। এছাড়াও তিনি রাজকীয় নৌবাহিনীর রিজার্ভে কমান্ডারের পদে অধিষ্ঠিত ছিলেন।
কাজের পরিবেশে বেড়ে ওঠা স্মিথ মার্চেন্ট নেভি এবং রয়্যাল নেভাল রিজার্ভে যোগ দেওয়ার জন্য তাড়াতাড়ি স্কুল ছেড়েছিলেন। তার মাস্টার্সের ডিগ্রি অর্জনের পর তিনি একটি মর্যাদাপূর্ণ ব্রিটিশ কোম্পানি হোয়াইট স্টার লাইনের পরিষেবাতে প্রবেশ করেন। তিনি দ্রুত পদে উন্নীত হন এবং ১৮৮৭ সালে স্নাতক হন। তার প্রথম কমান্ড ছিল এসএস সেল্টিক। তিনি অসংখ্য হোয়াইট স্টার লাইন জাহাজের কমান্ডিং অফিসার হিসেবে দায়িত্ব পালন করেছিলেন, ম্যাজেস্টিক (যেটি তিনি নয় বছর ধরে কমান্ড করেছিলেন) সহ এবং যাত্রীদের মধ্যে একটি শক্তিশালী এবং অনুগত অনুগামীদের আকর্ষণ করেছিলেন।
১৯০৪ সালে স্মিথ হোয়াইট স্টার লাইনের কমোডর হন এবং এর ফ্ল্যাগশিপ নিয়ন্ত্রণের দায়িত্বে ছিলেন। তিনি সফলভাবে বাল্টিক, অ্যাড্রিয়াটিক এবং অলিম্পিকে নেতৃত্ব দিয়েছেন।  ১৯১২ সালে তিনি আরএমএস টাইটানিকের প্রথম সমুদ্রযাত্রার ক্যাপ্টেন ছিলেন, যেটি একটি আইসবার্গে আঘাত করেছিল এবং ১৫ এপ্রিল ১৯১২ এ ডুবে গিয়ে ১৫০০ জনেরও বেশি মানুষ মারা গিয়েছিল। যার মধ্যে স্মিথও রয়েছেন, যিনি জাহাজের সাথে নেমেছিলেন। প্রতিকূলতার মুখে তার দৃঢ়তা এবং দৃঢ়তার জন্য, স্মিথ ব্রিটিশ "কঠিন উপরের ঠোঁট" চেতনা এবং শৃঙ্খলার একটি আইকন হয়ে ওঠেন।
ফখরদ্দিন মসজিদ

ফখরদ্দিন মসজিদ () লেবাননের দেইর আল-কামারে অবস্থিত অষ্টভুজাকার মিনারসহ একটি মসজিদ। এটি ১৪৯৩ সালে প্রথম ফখর আল-দিন কর্তৃক নির্মিত এবং ষোড়শ শতাব্দীতে পুনরুদ্ধার করা হয়েছিল, এটি মাউন্ট লেবাননের প্রাচীনতম মসজিদ।
আল-আতর মসজিদ

আল-আতর মসজিদ () লেবাননের ত্রিপোলিতে অবস্থিত একটি মসজিদ।
মসজিদটি ১৩৫০ সালে একজন ধনী সুগন্ধি ব্যবসায়ী দ্বারা নির্মিত হয়েছিল, তাই এই নাম।
আল-বুরতাসি মসজিদ

আল-বুরতাসি () লেবাননের ত্রিপোলিতে অবস্থিত একটি মসজিদ। একে ত্রিপোলির অন্যতম সুন্দর মামলুক মসজিদ হিসেবে বিবেচনা করা হয়। এর মিনার কালো রেখা এবং সাদা অলঙ্করণ দ্বারা সজ্জিত।
দ্য ইয়ং মুসলিমস ইউকে

দ্য ইয়ং মুসলিমস ইউকে (, সংক্ষেপে YMUK) ১৯৮৪ সালে যুক্তরাজ্যে প্রতিষ্ঠিত একটি তরুণ ইসলামী সংগঠন। ২০০৯ সালে সংগঠনটির ২৫ তম প্রতিষ্ঠা বার্ষিকী উদযাপন করা হয়। তরুণ ব্রিটিশ মুসলমানদের জন্য এটি ১৯৯০ সালে "ইসলামিক সোসাইটি অফ ব্রিটেন (ISB)" এর যুব শাখায় পরিণত হয়। সামগ্রিকভাবে ব্রিটিশ সমাজের সুবিধার জন্য সংস্থাটি তাদের জ্ঞান, দক্ষতা এবং প্রচেষ্টাকে একত্রিত করার চেষ্টা করে।
দ্য ইয়ং মুসলিমস ইউকে (YMUK) হলো ব্রিটেনের মুসলিম কাউন্সিলের অধিভুক্ত একটি সংস্থা।
১৯৯৫ সালে, সংস্থাটি সুইডেনের পররাষ্ট্র মন্ত্রণালয়ের নির্দেশে সুইডেনের স্টকহোমে ইউরো-ইসলাম সম্মেলনে অংশগ্রহণ করে। ফরাসি ইসলামবিদ "গিলস কেপেলের" মতে, এই সম্মেলনের যুব সংগঠনের অংশে "মুসলিম ব্রাদারহুড" এবং এরকম অনুরূপ মতবাদের সমর্থনকারীদের আধিপত্য ছিল, উদাহরণস্বরূপ, "জামাত-ই ইসলামী"। এই সম্মেলনের ফলে "ইউরোপিয়ান ইয়ুথ অ্যান্ড স্টুডেন্ট অর্গানাইজেশন ফোরাম" (FEMYSO) প্রতিষ্ঠিত হয়।
ব্রিটিশ সমাজের সাথে ইসলামকে প্রাসঙ্গিক করে তোলার জন্য ওয়াইএমইউকে (YMUK) তাদের অগ্রসর চিন্তাভাবনা এবং ক্ষমতার জন্য প্রশংসিত হয়েছে।
ওয়াইএমইউকে (YMUK) পাঁচটি নীতি গ্রহণ এবং প্রচার করে:
সংগঠনটির একটি মূল বৈশিষ্ট্য রয়েছে যা ওয়াইএমইউকে (YMUK)-কে অন্যান্য ইসলামী সংগঠন থেকে আলাদা করে আর তা হলো "বিভিন্ন ইসলামী চিন্তাধারার প্রতি বৈষম্যের অভাব।"
এই ব্যক্তিরা কিছু বছরের জন্য সংগঠনের অংশ ছিল:
আল-তওবাত মসজিদ

আল-তওবাত মসজিদ লেবাননের ত্রিপোলিতে অবস্থিত একটি মসজিদ। এটি ১৪ শতকে মামলুক আমলে নির্মিত হয়েছিল, তবে ১৬১২ সালের বন্যায় এটি ধ্বংস হয়ে যায়। উসমানীয় আমলের প্রথম দিকে মসজিদটি পুনরুদ্ধার করা হয়। একটি শিলালিপি ত্রিপোলির গভর্নর হোসেন পাশা ইবনে ইউসুফ সাইফা কর্তৃক নির্মাণ ও পুনরুদ্ধারের কথা বলে।
কোলাম আয়ার মসজিদ

কোলাম আয়ার মসজিদ () কাম্পুং নং চিক, জোহর বাহরু, জোহর, মালয়েশিয়ার একটি মসজিদ। মসজিদটি জালান কোলাম এয়ারে অবস্থিত।
বন্দর বারু ইউডিএ জামেক মসজিদ

বন্দর বারু ইউডিএ জামেক মসজিদ () মালয়েশিয়ার জোহর বাহরু, জোহরের বন্দর বারু ইউডিএ-র একটি প্রধান মসজিদ।
তেংকু আম্পুয়ান আফজান মসজিদ

তেংকু আম্পুয়ান আফজান মসজিদ () মালয়েশিয়ার কুয়ানতান, পাহাং -এর বন্দর ইন্দেরা মাহকোটা শহরে অবস্থিত একমাত্র মসজিদ। এই মসজিদটির নামকরণ করা হয়েছিল পাহাং এর সুলতান আহমদ শাহের প্রথম সহচর প্রয়াত তেংকু আম্পুয়ান আফজান (১৯৩৩-১৯৮৮) নামে।
আন-নূর কোটা রায়া মসজিদ

আন-নূর কোটা রায়া মসজিদ () প্লাজা কোতারায়া, জোহর বাহরু, জোহর, মালয়েশিয়ার একটি মসজিদ। এটি জোহর কর্পোরেশনের (জে-কর্প), জোহর রাজ্য সরকারের বিনিয়োগ শাখার মালিকানাধীন।
আল-আমানিয়া মসজিদ

মসজিদ জামেক আল-আমানিয়া, হল মালয়েশিয়ার সেলাঙ্গরের সেলেয়াং-এ অবস্থিত একটি মসজিদ। এটি তামান আমানিয়ায় অবস্থিত, বাতু গুহাগুলির কাছে।
টিভিএফ ট্রিপলিং

টিভিএফ ট্রিপলিং হল দ্য ভাইরাল ফিভার দ্বারা নির্মিত একটি ভারতীয় হিন্দি ভাষা ওয়েব ধারাবাহিক। এটি সমীর সাক্সেনা দ্বারা বিকাশিত এবং সুমিত ব্যাস ও আকর্ষ খুরানা রচিত। ধারাবাহিকটিতে কেন্দ্রীয় চরিত্রে সুমিত ব্যাস, মানবী গাগরু এবং অমল পরাশরের পাশাপাশি অন্যান্য চরিত্রে কুণাল রায় কাপুর, নিধি বিশত, কুমুদ মিশ্র এবং শেরনাজ প্যাটেল অভিনয় করেছেন। ধারাবাহিকটি তিন ভাইবোনের একটি গল্পকে তুলে ধরে, যারা একসাথে নিজেদের এবং তাদের মাঝে সম্পর্কগুলিকে খুঁজে পাওয়ার জন্য একটি উল্লসিত যাত্রা শুরু করে।
নোয়াধিবউ মসজিদ

নোয়াথিবউ মসজিদ, মৌরিতানিয়ার নোয়াদিবুতে অবস্থিত একটি মসজিদ। এটি নোয়াধিবউ কবরস্থানের পূর্ব দিকে অবস্থিত।
সিদি বউ আবিদ মসজিদ

সিদি বউ আবিদ মসজিদ হল মরক্কোর একটি মসজিদ। এটি ১৯১৭ সালে নির্মিত হয়েছিল এবং পলিক্রোম টাইলস দ্বারা সজ্জিত।
কোডজা মেহমেত বেগ মসজিদ

কোডজা মেহমেত বেগ মসজিদ (; ) উত্তর মেসিডোনিয়ার কুমানভো পৌরসভার তাবানভসে গ্রামের একটি সুন্নি মসজিদ।
উইকিফাংশন্স

উইকিফাংশন্স হল কম্পিউটার ফাংশনগুলো ব্যবহার করে একটি যৌথ সম্পাদিত ক্যাটালগ যার লক্ষ্য উৎস কোড তৈরি, পরিবর্তন এবং পুনঃব্যবহারের করতে দেওয়া। এটি বিমূর্ত উইকিপিডিয়ার সাথে ঘনিষ্ঠভাবে সম্পর্কিত ও উইকিউপাত্তে একটি এক্সটেনশন, যার লক্ষ্য এর কাঠামোগত উপাত্ত ব্যবহার করে উইকিপিডিয়ার একটি ভাষা-স্বাধীন সংস্করণ তৈরি করা। প্রথমে এর নাম অস্থায়ীভাবে "উইকিলাম্বডা" নামকরণ করা হয়। পরে একটি নামকরণ প্রতিযোগিতার পর ২২ ডিসেম্বর ২০২০ সালে এর নাম স্থায়ীভাবে "উইকিফাংশন্স" ঘোষণা করা হয়। উইকিফাংশন্স হল ২০১২ সালে উইকিউপাত্ত চালু পর চালুকৃত প্রথম উইকিমিডিয়া প্রকল্প। উন্নয়নের তিন বছর পর ২০২৩ সালের জুলাই মাসে উইকিফাংশন্স আনুষ্ঠানিকভাবে চালু হয়।
মারোকেইন মসজিদ

মারোকেইন মসজিদ মৌরিতানিয়ার নুওয়াকশুতের দক্ষিণ কেন্দ্রীয় অংশে অবস্থিত একটি মসজিদ। এটি উলদ আবাস মসজিদের দক্ষিণে, মারোকেইন মার্কেটের কাছে এবং মরক্কোর সাংস্কৃতিক কেন্দ্রের পাশে অবস্থিত।
তৃতীয় সেলিম

সেলিম তৃতীয় ( ; ; ২৪ ডিসেম্বর ১৭৬১ – ২৮ জুলাই ১৮০৮) ১৭৮৯ থেকে ১৮০৭ সাল পর্যন্ত উসমানীয় সাম্রাজ্যের সুলতান ছিলেন। একজন আলোকিত শাসক হিসেবে বিবেচিত, অবশেষে জেনিসারিরা তাকে ক্ষমতাচ্যুত করে কারারুদ্ধ করে, যারা তার চাচাতো ভাই মুস্তাফাকে চতুর্থ মুস্তাফা () হিসেবে সিংহাসনে বসায়। পরবর্তীতে একদল ঘাতক সেলিমকে হত্যা করে।
তৃতীয় সেলিম ছিলেন সুলতান তৃতীয় মুস্তফা এবং তাঁর স্ত্রী মিহরিশা সুলতানের পুত্র। তার মা মিহরিশাহ সুলতান জর্জিয়ায় জন্মগ্রহণ করেছিলেন এবং যখন তিনি ওয়ালিদায়ে সুলতান হন, তখন তিনি সরকারি স্কুল সংস্কার এবং রাজনৈতিক কর্পোরেশন প্রতিষ্ঠায় অংশগ্রহণ করেন। তার পিতা, উসমানীয় সুলতান তৃতীয় মুস্তাফা, খুব সুশিক্ষিত ছিলেন এবং সংস্কারের প্রয়োজনীয়তায় বিশ্বাসী ছিলেন। শান্তির সময়ে তৃতীয় মুস্তাফা পেশাদার, সুশিক্ষিত সৈন্যদের নিয়ে একটি শক্তিশালী সেনাবাহিনী তৈরির চেষ্টা করেছিলেন। এটি মূলত রুশ আক্রমণের ভয় থেকেই অনুপ্রাণিত হয়েছিল। রুশো-তুর্কি যুদ্ধের সময়, তিনি অসুস্থ হয়ে পড়েন এবং ১৭৭৪ সালে হৃদরোগে আক্রান্ত হয়ে মারা যান। সুলতান মুস্তফা এই সত্যটি সম্পর্কে অবগত ছিলেন যে সামরিক সংস্কার প্রয়োজন। তিনি নতুন সামরিক নিয়ম ঘোষণা করেন এবং সামুদ্রিক ও গোলন্দাজ একাডেমি খোলেন।
মারাত আল-নুমানের গ্রেট মসজিদ

মারাত আল-নুমানের গ্রেট মসজিদ () সিরিয়ার হামা এবং আলেপ্পোর মধ্যবর্তী মারাত আল-নুমান শহরের দ্বাদশ শতাব্দীর আইয়ুবী যুগের একটি মসজিদ।
আতিক মসজিদ, আওজিলা

আতিক মসজিদ (এছাড়াও মহান মসজিদ বা আল-কবির মসজিদও বলা হয়) () হলো পূর্ব লিবিয়ার সাইরেনাইকা অঞ্চলের সাহারা মরুভূমির আওজিলার মরুদ্যান গ্রামের একটি মসজিদ। সম্প্রদায়টি ধ্রুপদী সভ্যতা থেকে এখানে এসেছে। সপ্তম শতাব্দীতে আরবে আসার পর থেকে আওজিলার জীবনে ইসলাম সর্বদা একটি কেন্দ্রীয় ভূমিকা পালন করে আসে। এই মসজিদটি ১২শ শতাব্দীতে নির্মাণ করা হয়। এতে এই অঞ্চলের প্রাচীনতম মাটির ইট এবং চুনাপাথর দিয়ে তৈরি অস্বাভাবিক শঙ্কুযুক্ত গম্বুজ রয়েছে যা আলো এবং বায়ুচলাচল সরবরাহ করে।
এই মসজিদটি আওজিলা শহরের মরু রাস্তা থেকে ২৫০ কিলোমিটার (১৬০ মাইল) উত্তর-পশ্চিমের আজদাবিয়া এবং ৬২৫ কিলোমিটার (৩৮৮ মাইল) দক্ষিণ-পূর্বের কুফরা শহরের মধ্যে অবস্থিত। বর্তমানে, জালুর সংযুক্ত মরূদ্যান থেকে আওজিলা শহর বিচ্ছিন্ন। মরুদ্যানটি উচ্চ মানের খেজুর উত্পাদন করে। মরুদ্যানের লোকেরা প্রধানত "বার্বার" এবং কেউ কেউ এখনও বার্বার-মূল ভাষায় কথা বলে। ২০০৫ সাল পর্যন্ত আওজিলা ভাষা অত্যন্ত বিপন্ন অবস্থায় ছিল। মসজিদটি আওজিলার পুরাতন শহর এলাকায় অবস্থিত।
মুহাম্মদের ৬৩২ সালে মৃত্যুর পরপরই আরবরা "বাইজেন্টাইন" সাম্রাজ্যের বিরুদ্ধে অভিযান শুরু করে এবং খুব দ্রুত সিরিয়া, পারস্য এবং মিশর জয় করে। তারা ৬৪৩ সালে আলেকজান্দ্রিয়া দখল করার পর আফ্রিকার ভূমধ্যসাগরীয় উপকূল বরাবর ভেসে যায় এবং পর্যায়ক্রমে ৬৪৪ সালে সাইরেনাইকা, ৬৪৬ সালে ত্রিপোলি এবং ৬৬৩ সালে ফেজান দখল করে। "সিদি 'আব্দুল্লাহ ইবনে সা'দ ইবনে আবি আস-সারহ" আওজিলার আশেপাশের অঞ্চলসমূহ জয় করেন। আওজিলায় ৬৫০ সালের দিকে তাঁর সমাধি স্থাপন করা হয়।
সপ্তম শতাব্দীতে প্রবর্তিত হওয়ার পর, মরুদ্যানের লোকদের জীবনে ইসলাম সর্বদা একটি বড় প্রভাব ফেলে। আরব ইতিহাসবিদ আল-বাকরি বলেন, ১১ শতকের মধ্যে মরুদ্যানের চারপাশে বেশ কয়েকটি মসজিদ ছিল। একসময়কার ঘুমন্ত গ্রামটিতে ১৯৬০-এর দশক থেকে তেল শিল্প বৃদ্ধি পেতে শুরু করে। ১৯৬৮ সাল নাগাদ, গ্রামের জনসংখ্যা প্রায় ২০০০ জনে উন্নীত হয় এবং ১৯৮২ সাল নাগাদ, তা প্রায় ৪০০০-এর উপরে বেড়েছিল--যা বারোটি মসজিদ দ্বারা সমর্থিত।
আতিকের গ্রেট মসজিদটি এই অঞ্চলের প্রাচীনতম মসজিদ। বর্তমান ভবনটি ১২ শতকে নির্মিত হয়। এটি ১৯৮০ এর দশকে পুনরুদ্ধার করা হয়। মরুদ্যানটি ২০০৬ সালের ২৯ মার্চ সূর্যগ্রহণ দেখার জন্য গন্তব্য হিসেবে ব্যবহার করা হতো। দর্শনার্থীদের জন্য প্রস্তুতির জন্য মসজিদটি পুনরায় সংস্কার করা হয়।
মসজিদের বেষ্টনীর প্রধান প্রবেশপথের দুই পাশে একটি করে তালগাছের চৌকি রয়েছে। অস্বাভাবিক মাটির তৈরি ইটের ভবনটি ৪০০ বর্গমিটার (৪,৩০০ বর্গফু্ট) এলাকা জুড়ে বিস্তৃত। এছাড়া, মাটির ইট ও চুনাপাথর দিয়ে তৈরি ২১টি শঙ্কুযুক্ত গম্বুজ দ্বারা ছাদযুক্ত করে নির্মাণ করা হয়। প্রতিটি গম্বুজে ছোট দরজা আছে যাতে দালানে আলো প্রবেশ করতে পারে। গম্বুজগুলো মসজিদের অভ্যন্তরকে শীতল রাখে, যা একধরনের প্রাকৃতিক শীতাতপ নিয়ন্ত্রক হিসেবে কাজ করে।
দেয়ালগুলো ৪০ সেন্টিমিটার (১৬ ইঞ্চি) পুরু। এতে নয়টি দরজা আছে, যেগুলো দিয়ে ভবনের অভ্যন্তরে যাওয়া যায়। মসজিদে অনেকগুলো স্তম্ভ এবং খিলান ব্যবহার করার কারণে এটি অনেক প্রশস্ত হয়েছে এবং এগুলো মসজিদে হালকা, শীতল ও শান্ত পরিবেশ তৈরি করে। মিহরাবের পাশে মিম্বারের জন্য একটি বিচ্ছিন্ন কুলুঙ্গি রয়েছে, যেখানে ইমাম দাঁড়িয়ে থাকেন। আরব এবং পূর্ব আফ্রিকার মসজিদগুলোতে একই রকম মিম্বার কুলুঙ্গি রয়েছে। যা ইঙ্গিত করে যে, মসজিদ নির্মাতারা ইসলামের ইবাদি স্কুল অনুসরণ করেন।
ডুয়োলিংগো

ডুয়োলিংগো হলো একটি মার্কিন ভাষা-শিক্ষার ওয়েবসাইট এবং মোবাইল অ্যাপ। ব্যবহারকারীরা ব্যবধানে পুনরাবৃত্তি ব্যবহার করে শব্দভান্ডার, ব্যাকরণ এবং উচ্চারণ অনুশীলন করতে পারে। অনুশীলনের মধ্যে লিখিত অনুবাদ, পড়া ও কথা বলা অনুধাবন এবং ছোট গল্প অন্তর্ভুক্ত থাকতে পারে। , ডুয়োলিংগো ৪১টি ভাষায় ১০৬টি ভিন্ন ভাষার কোর্স অফার করে, "যার ৩৮টি ইংরেজি ভাষাভাষীদের জন্য।" এটিতে নির্মিত ভাষার একটি ছোট বৈচিত্র্যও অন্তর্ভুক্ত রয়েছে।
ডুয়োলিংগোর ধারণাটি ২০১৯ সালের শেষের দিকে পিটসবার্গে কার্নেগি মেলন বিশ্ববিদ্যালয়ের অধ্যাপক লুইস ভন আহন এবং তার স্নাতকোত্তর ছাত্র সেভেরিন হ্যাকারের দ্বারা শুরু হয়েছিল। ভন আহন তার দ্বিতীয় কোম্পানি, রিক্যাপচা, গুগলের কাছে বিক্রি করেছিলেন এবং হ্যাকারের সাথে, শিক্ষার সাথে সম্পর্কিত কিছু নিয়ে কাজ করতে চেয়েছিলেন। একটি বড় অনুপ্রেরণা ছিল গুয়াতেমালায় ভন আহনের লালন-পালন, যেখানে তিনি দেখেছিলেন যে তার সম্প্রদায়ের লোকেদের জন্য ইংরেজি শেখা কতটা ব্যয়বহুল। সুইস-জন্মকৃত হ্যাকার (ডুয়োলিংগোর সহ-প্রতিষ্ঠাতা এবং বর্তমান সিটিও ) বিশ্বাস করতেন যে "বিনামূল্যে শিক্ষা সত্যিই বিশ্বকে বদলে দেবে" এবং এটি করার জন্য লোকেদের একটি আউটলেট সরবরাহ করতে চেয়েছিলেন।
প্রকল্পটি মূলত লুইস ভন আহনের ম্যাকআর্থার ফেলোশিপ এবং জাতীয় বিজ্ঞান ফাউন্ডেশনের অনুদান দ্বারা করা হয়েছিল। প্রতিষ্ঠাতারা ডুয়োলিংগোকে একটি অলাভজনক সংস্থা হিসাবে তৈরি করার কথা বিবেচনা করেছিলেন কিন্তু ভন আহন এটিকে বজায় রাখা অসম্ভব মনে করেছিলেন। 
ডুয়োলিংগো ৩০-এ নভেম্বর ২০১১-এ একটি প্রাইভেট বিটা চালু করে এবং ৩,০০,০০০ জনেরও বেশি লোকের অপেক্ষমাণ তালিকা জমা করে। প্ল্যাটফর্মটি ১৯-এ জুন ২০১২-এ সাধারণ জনগণের জন্য চালু করা হয়েছিল, সেই সময়ে অপেক্ষমাণ তালিকা প্রায় ৫,০০,০০০ জনে উন্নীত হয়েছিল। 
২০১২-এর নভেম্বরে, ডুয়োলিংগো একটি আইফোন অ্যাপ প্রকাশ করে, খুব শীঘ্রই ২০১৩-এর মে সালে একটি অ্যান্ড্রয়েড অ্যাপ প্রকাশিত হয়। সেই সময়ে ডুয়োলিংগোর ব্যবহারকারীর সংখ্যা ছিল প্রায় ৩০ লক্ষ। জুলাই ২০১৩ নাগাদ, পরিষেবাটি ৫০ লক্ষ্য ব্যবহারকারীতে পৌঁছেছিল এবং গুগল প্লে স্টোরে এটিকে #১ বিনামূল্যে শিক্ষা অ্যাপের রেট দেওয়া হয়েছিল। 
এই সময়ে, ডুয়োলিংগোর মাত্র ৩৪ জন কর্মচারী ছিল এবং প্রায় ২ কোটি ৫০ লক্ষ্য নিবন্ধিত ব্যবহারকারী এবং ১ কোটি ২৫ লক্ষ্য সক্রিয় ব্যবহারকারী রয়েছে, যদিও পরবর্তীতে এটি ৬ কোটি ব্যবহারকারীর কাছাকাছি রিপোর্ট করেছে। 
২০২১ সালের মার্চ মাসে, ডুয়োলিংগো ঘোষণা করেছে যে এটি স্বেচ্ছাসেবকদের অবদান গ্রহণের সমাপ্তি ঘটাবে এবং যেসব স্বেচ্ছাসেবক ডুয়োলিংগো তৈরিতে অবদান রেখেছিল তাদের অর্থ প্রদান করবে।ভাষার কোর্সগুলো ঐতিহাসিকভাবে স্বেচ্ছাসেবকদের দ্বারা তৈরি করা হয়েছিল।সংস্থাটি বলেছে যে এখন থেকে, ভাষার কোর্সগুলো CEFR মানগুলির সাথে সামঞ্জস্য রেখে পেশাদার ভাষাবিদদের দ্বারা রক্ষণাবেক্ষণ এবং বিকাশ করা হবে। ২০২১ সালের আগস্টে, চীনের কিছু অ্যাপ স্টোর থেকে অ্যাপটি সরিয়ে দেওয়া হয়েছিল।
ফারুমাদের জামে মসজিদ

ফারুমাদের জামে মসজিদ () শাহরুদ কাউন্টির ফারুমাদের প্রাচীনতম ভবনগুলির মধ্যে একটি। এই মসজিদটি সপ্তম শতাব্দীর ইসলামি বর্ষপঞ্জির সাথে সম্পর্কিত।
মেনুসিহর মসজিদ

মেনুসিহর মসজিদ () হল তুরস্কের কারস প্রদেশের আরপাকায়ের আনি নামক প্রাচীন শহরের একটি মসজিদ। এটি ১০৭২ এবং ১০৮৬ সালের মধ্যে কুর্দি শাদ্দাদিদ রাজবংশের ইবুল মানুসেহর বে দ্বারা নির্মিত হয়েছিল। ২০২০ সালের জুন মাসে মসজিদটির সংস্কার শুরু হয়।
সিভাসের গ্র্যান্ড মসজিদ

সিভাসের গ্র্যান্ড মসজিদ () হল একটি ঐতিহাসিক মসজিদ, যা তুরস্কের সিভাসের কেন্দ্রীয় জেলায় অবস্থিত। ধারণা করা হয় যে ভবনটি আনাতোলিয়ান বেলিক ডেনিশমেন্ডিডসের (১০৭১-১১৭৮) শাসনামলে নির্মিত হয়েছিল।
ইজুমা মসজিদ

ইজুমা মসজিদ স্টোন টাউন, জাঞ্জিবার, তানজানিয়ার একটি মসজিদ। মসজিদটি ১৯৯৪ সালে আধুনিক আরবেস্ক শৈলীতে সম্পূর্ণ সংস্কার করা হয়েছিল।
ইমাম আলী মসজিদ (জারফাল্লা)

ইমাম আলী মসজিদ (), সুইডেনের স্টকহোম কাউন্টির জারফাল্লা পৌরসভায় অবস্থিত দেশের একটি বড় শিয়া মুসলিম মসজিদ।
২০১৭ সালের মে মাসে, ভবনে অগ্নিসংযোগের ঘটনা ঘটেছিল, যাতে মসজিদের সম্মুখভাগ এবং ছাদের বড় ক্ষতি করেছিল। হামলাকারীকে আইএসআইএসের সহানুভূতিশীল বা উগ্র ডানপন্থী কর্মী বলে ধারণা করা হচ্ছে।
দরবেশ পাশা মসজিদ

দরবেশ পাশা মসজিদ (, ) সিরিয়ার দামেস্কে ১৬ শতকের একটি মসজিদ। মসজিদটি ১৫৭৪ সালে দামেস্কের ওসমানী দরবেশ দরবেশ পাশা কর্তৃক নির্মিত হয়েছিল।
ইতসুকি ওদা

ইতসুকি ওদা (, ; জন্ম: ১৬ জুলাই ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।
ইতসুকি ওদা ১৯৯৮ সালের ১৬ই জুলাই তারিখে জাপানের সাগায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আবুল-ফিদা মসজিদ

আবুল-ফিদা মসজিদ () সিরিয়ার হামা শহরের একটি আইয়ুবী যুগের মসজিদ, ওরোন্টেস নদীর তীরে অবস্থিত। ১৩২৬ সালে আবুল-ফিদা মসজিদটি নির্মাণ করেন।
ইমাম আল গাজালি মসজিদ

ইমাম আল গাজালি মসজিদ () মালয়েশিয়ার কুয়ালালামপুরের একটি মসজিদ। এই মসজিদটি বন্দর মাঞ্জলারায় অবস্থিত এবং একজন মুসলিম দার্শনিক ইমাম আল-গাজ্জালির নামে নামকরণ করা হয়েছিল।
সাইদিনা উসমান বিন আফফান মসজিদ

সাইদিনা উসমান বিন আফফান মসজিদ মালয়েশিয়ার কুয়ালালামপুরের চেরাসের কাছে বন্দর তুন রাজাকের একটি মসজিদ। এই মসজিদটি ১৯৮৮ সালে জোহরের সুলতান ইস্কান্দার অষ্টম ইয়াং ডি-পেরতুয়ান আগাং স্থাপন করেছিল। এটি মুহাম্মদের তৃতীয় খলিফা (উত্তরাধিকারী), উসমান বিন আফফানের নামে নামকরণ করা হয়েছিল।
আব্দুল রহমান আউফ মসজিদ

আব্দুল রহমান আউফ মসজিদ () মালয়েশিয়ার কুয়ালালামপুরের একটি মসজিদ। এই মসজিদটি জালান ক্লাং লামা মোড়ের কাছে জালান পুচং -এ অবস্থিত।
আল হিদায়া মসজিদ

আল হিদায়া মসজিদ (মালয়:"Masjid Al Hidayah") হল একটি মসজিদ যা মালয়েশিয়ার সেলাঙ্গর, শাহ আলমের পেটলিং জেলায় অবস্থিত।
আসুন্না মসজিদ

আস-সুন্না মসজিদ (, বার্বার: ⵎⴻⵣⴳⵉⴷⴰ ⴰⵙⵓⵏⴰ) মরক্কোর কাসাব্লাঙ্কায় অবস্থিত একটি মসজিদ, যা ১৯৬৬ সালে জ্যাঁ-ফ্রাঁসোয়া জেভাকো ডিজাইন করেছিলেন। এটি আধুনিকতাবাদী স্থাপত্যশৈলীতে নির্মিত। এর নির্মাণে বিশেষ করে কাঁচা কংক্রিটের ব্যবহার রয়েছে।
মসজিদটি ব্লাড. ২ মার্স এবং ব্লাড. মোদিবো কেইটা সড়কের সংযোগস্থলে অবস্থিত। এর নকশা অস্কার নিয়েমেয়ারের সেন্ট ফ্রান্সিস অব আসিসি গির্জা (পাম্পুলহা, বেলো হরিজন্তে) থেকে অনুপ্রাণিত।
নুওয়াকশুতের শুক্রবারের মসজিদ

শুক্রবারের মসজিদ মৌরিতানিয়ার নোয়াকচটের একটি মসজিদ। এটি লেবানিজ ইন্টারন্যাশনাল ইউনিভার্সিটির ঠিক দক্ষিণ-পূর্বে এভিনিউ গামাল আবদেল নাসেরে, বিচারবিভাগীয় প্রাসাদ এবং এয়ার মৌরিতানিয়ার সদর দফতরের পাশে অবস্থিত।
তারা আলিশা বেরি

তারা আলিশা বেরি একজন ভারতীয় অভিনেত্রী, যিনি হিন্দি, তামিল এবং তেলুগু চলচ্চিত্রে অভিনয়ের জন্য পরিচিত। তিনি শান-এর সাথে ২০১১ সালে ইরোস প্রযোজিত "খুদগারজি" নামে একটি মিউজিক ভিডিও দিয়ে অভিনয় শুরু করেছিলেন। তার অভিষেক হিন্দি চলচ্চিত্র "মাস্তরাম"।
পরবর্তীতে তিনি অনুরাগ বসু পরিচালিত "চোখের বালি"-তে অভিনয় করেন, যেটি ২০১৫ সালে "স্টোরিস বাই রবীন্দ্রনাথ ঠাকুর" নামে একটি ধারাবাহিকের অংশ হিসেবে এপিক টিভিতে প্রচারিত হয়েছিল। ২০১৫ সালের ১১ সেপ্টেম্বর প্রকাশ নাম্বিয়ার পরিচালিত তার "দ্য পারফেক্ট গার্ল" চলচ্চিত্রটি মুক্তি পায়।
তারা বিশেষ ফিল্মসের সাথে তিনটি চলচ্চিত্রের জন্য চুক্তিবদ্ধ হয়েছিলেন। বিশেষ ফিল্মস এবং টি-সিরিজ দ্বারা প্রযোজিত বিক্রম ভাট পরিচালিত তার প্রথম চলচ্চিত্রটি ছিল "লাভ গেমস"। ২০২০ সালে, তিনি আবারও ওয়েব ধারাবাহিক "মাস্তরাম"-এ অভিনয় করেছেন।
তারা গৌতম বেরি (কিরণ খেরের প্রথম স্বামী) এবং অভিনেত্রী নন্দিনী সেনের কন্যা।
পুজেহুন কেন্দ্রীয় মসজিদ

পুজেহুন কেন্দ্রীয় মসজিদ সিয়েরা লিওনের দক্ষিণে পুজেহুন জেলার প্রধান মসজিদ। মসজিদটি পুজেহুন শহরে অবস্থিত। পুজেহুন কেন্দ্রীয় মসজিদের প্রধান ইমাম হলেন শেখ আলহাজী আহমেদ জাল্লোহ। মসজিদটি বিভিন্ন ইসলামী সাংস্কৃতিক অনুষ্ঠানের পীঠস্থানও বটে।
আল-ফিরদৌস মসজিদ

আল-ফিরদৌস মসজিদ () সিঙ্গাপুরের চোয়া চু কাং -এর একটি মসজিদ। ওল্ড চোয়া চু কাং রোডের কাছে জালান ইবাদাতের পশ্চিমে অবস্থিত এই মসজিদটি ১৯৬২ সালে নির্মিত হয়েছিল। ১৯৯৯ সালে, মসজিদটি পুনর্নির্মাণ করা হয়েছিল।
আবদীন মসজিদ

আবদীন মসজিদ () হল পূর্ব জেরুজালেমের ওয়াদি আল-জোজ এলাকার প্রধান মসজিদ। এটি ১৯৩৯ সালে ভাই আবদেল মুহসিন ও ওমর আবদীন দ্বারা নির্মিত।
মদিনা মসজিদ

মদিনা মসজিদ () করাচি তারিক রোডে অবস্থিত একটি মসজিদ। এটি ১৯৮০ সালে নির্মিত হয়েছিল এবং বানুরি টাউনের জামিয়া উলূম-উল-ইসলামিয়া কর্তৃক অনুমোদিত। 
২০২১ সালের ডিসেম্বরে সুপ্রিম কোর্ট মসজিদটি ভেঙে ফেলার নির্দেশ দিয়েছে, কারণ এটি একটি পার্কে নির্মিত।
জুসুফ এফেন্দি মসজিদ

জুসুফ এফেন্দি মসজিদ (; ; ) ১৭৭৩ সালে নির্মিত হয়েছিল, যখন উত্তর মেসিডোনিয়া উসমানীয় সাম্রাজ্যের অধীনে ছিল। এটি ১৯৬৩ সালের ভূমিকম্পে ক্ষতিগ্রস্ত হয়েছিল এবং ১৯৬৭ সালে পুনর্গঠিত হয়েছিল।
হালিত এফেন্দি মসজিদ

হালিত এফেন্দি মসজিদ (; ; ) ১৪১৫ সালে নির্মিত হয়েছিল, যখন উত্তর মেসিডোনিয়া উসমানীয় সাম্রাজ্যের একটি অংশ ছিল। এটি ১৯৩৬, ১৯৬৯, ১৯৮৭ এবং সর্বশেষ ১৯৯৪ সালে পুনর্গঠন করা হয়েছিল।
ফাতাবাদের জামে মসজিদ

ফাতাবাদের জামে মসজিদ কাজার রাজবংশের সাথে সম্পর্কিত, যেটি ফেরদৌস কাউন্টির কেন্দ্রীয় অংশে ফাতাবাদ গ্রামে অবস্থিত।
আলানসার মসজিদ

আলানসার মসজিদ () ইয়েমেনের সানায় একটি মসজিদ। এটি আলবোলাইলি মসজিদ এবং সানা ফিশ মার্কেটের দক্ষিণ-পশ্চিমে অবস্থিত।
সিরভানি মসজিদ

সিরভানি কামি, সিরভানি মেহমেত এফেন্দি কামি বা ইকি শেরেফেলি কামি তুরস্কের গাজিয়ানতেপের একটি মসজিদ।
এটি দুর্গের দক্ষিণ-পশ্চিমে সেফারপাসা পাড়ায় অবস্থিত। মসজিদটি শহরের প্রাচীনতম মসজিদ, সিরভানি মেহমেত এফেন্দি দ্বারা পরিচালিত হয়েছিল।
মসজিদের আরেকটি নাম হল ইকি শেরেফেলি কামি (দুই ব্যালকনি মসজিদ)। এই মসজিদের মিম্বরটি একটি বিশেষ স্লটে অবস্থিত এবং বিশেষ পরিষেবার জন্য সরানো হয়।
খাদিজা মসজিদ (মালমো)

খাদিজা মসজিদ (সুইডিশ:Umm al-Muminin Khadija-moské) হল মালমো, স্ক্যান কাউন্টি, সুইডেনের একটি মসজিদ। ২০১৭ সালের মসজিদটি ২০০০ লোকের ধারণক্ষমতা সহ স্ক্যান্ডিনেভিয়ার বৃহত্তম মসজিদ।
কুয়্যুলারোনু মসজিদ

কুয়্যুলারোনু মসজিদ () হল তুরস্কের একটি মসজিদ। এটি তুরস্কের আন্তালিয়া প্রদেশের আলানিয়া শহরে অবস্থিত।
আসল মসজিদটি ১৪৭১ সালে নির্মিত হয়। ১৭৬৫ ও ১৯৪২ সালে মসজিদটিতে ব্যাপক সংস্কার করা হয়। ২০০৫ সালে আরেকবার বড় ধরনের সংস্কারের জন্য মসজিদটি ভেঙে ফেলা হয়। নতুন নির্মিত মসজিদটি ২০০৬ সালের ফেব্রুয়ারিতে জনসাধারণের জন্য উন্মুক্ত করে দেওয়া হয়। মসজিদের উদ্বোধনী অনুষ্ঠানে সাংসদ মেভলুত কাভুসোগলু এবং একজন ইমাম উপস্থিত ছিলেন।
বিংশ শতাব্দী পর্যন্ত মসজিদের মিনারটি কাঠের তৈরি ছিল। বর্তমানে মসজিদটির কাঠামো পাথর ও ইট দিয়ে তৈরি ও দুইতলা বিশিষ্ট। মসজিদের মিহরাব ৫৩০ সেন্টিমিটার লম্বা এবং ৪৪০ সেন্টিমিটার প্রশস্ত। কুয়ুলারোনু মসজিদে প্রতিদিন প্রায় ১০,০০০ লোক আসেন, যার মধ্যে ২০০ জন অ-স্থানীয় পর্যটকও থাকেন।
হানাবিলা মসজিদ

হানাবিলা মসজিদ বা দরবেশ পাশা মসজিদ ( ; এটিকে মুজাফফরি মসজিদও বলা হয়), সিরিয়ার দামেস্কের একটি প্রাথমিক আয়ুবী যুগের মসজিদ।
আকসাব মসজিদ

আকসাব মসজিদ (, ইংরেজি: "Mosque of the Sugarcanes") সিরিয়ার দামেস্কের একটি আইয়ুবী যুগের মসজিদ। এটি বাব আল-সালাম গেটের কাছে পুরানো শহরের দেয়ালের বাইরে সুক সারুজিয়ায় অবস্থিত।
পামেনার মসজিদ, মেহেদিশহর

পামেনার মসজিদ, মেহেদিশহর সাসানীয় সাম্রাজ্যের (প্রাথমিক ভবন) থেকে শুরু হয়েছে মসজিদটির নির্মাণ এবং এটি মেহেদিশহরে অবস্থিত।
মেনারেহ মসজিদ

মেনারেহ মসজিদ () কাজার রাজবংশের সাথে সম্পর্কিত এবং সরদার মসজিদের কাছে ইমাম স্ট্রিটে উর্মিয়াতে অবস্থিত।
এসলামিয়ার জামে মসজিদ

এসলামিয়ার জামে মসজিদ কাজার রাজবংশের সাথে সম্পর্কিত এবং মসজিদটি এসলামিয়েহের টাফ্ট কাউন্টিতে অবস্থিত।
আবরকুহের জামে মসজিদ

আবরকুহের জামে মসজিদ () তিমুরিদ সাম্রাজ্যের সাথে সম্পর্কিত এবং মসজিদটি টাউন স্কোয়ার আবরকুহ শহরের কেন্দ্রে অবস্থিত।
আরদাকানের জামে মসজিদ

আরদাকানের জামে মসজিদ সাফাভিদ রাজবংশের সময়কার এবং ইরান এর আরদাকান এ পাবলিক লাইব্রেরির পাশে আরদাকানে অবস্থিত।
রাক্কাহের জামে মসজিদ

রাক্কাহের জামে মসজিদ হল ইরানের দক্ষিণ খোরাসান প্রদেশের রাক্কায় অবস্থিত একটি ঐতিহাসিক মসজিদ। মসজিদটি ইসলামিক ক্যালেন্ডারের ৬ষ্ঠ ও ৭ম শতাব্দীর।
চাহার সুক ও হজ মুহাম্মদ হুসেন মসজিদ

চাহার সুক ও হজ মুহাম্মদ হুসেন মসজিদ আরদাকান শহরের কেন্দ্রস্থলে এবং আরদাকান শিক্ষালয়ের বিপরীতে অবস্থিত।
লোরজাদেহ মসজিদ

লোরজাদেহ মসজিদ সৌর হিজরি ক্যালেন্ডারের ১৪ শতক (২০ শতকের) সাথে সম্পর্কিত এবং এটি তেহরানের লোরজাদেহ স্ট্রিটে অবস্থিত।
তেহরানের জামে মসজিদ

তেহরানের জামে মসজিদ তেহরানের প্রাচীনতম মসজিদ, এর প্রাচীনতম শাবেস্তান, হাজার বছরেরও বেশি পুরানো এবং এটি আতিক মসজিদ নামেও পরিচিত।
দামাভান্দের জামে মসজিদ

দামাভান্দের জামে মসজিদ ইরানের দামাভান্দ শহরের একটি ঐতিহাসিক জামাতের মসজিদ।
সেলজুক রাজবংশের যুগে নির্মিত মসজিদটিতে সাসানিদের স্থাপত্যের নিদর্শন রয়েছে। ইসমাইল আই সাফাভি নামের একটি শিলালিপিও সেখানে দেখা যায়।
জির দেহ মসজিদ

জির দেহ মসজিদ ১০ শতকের সৌর হিজরি ক্যালেন্ডারের সাথে সম্পর্কিত এবং ইয়াজদ প্রদেশ, আরদাকানে অবস্থিত।
দাশ আঘলিয়ান মসজিদ

দাশ আঘলিয়ান মসজিদ কাজার রাজবংশের সাথে সম্পর্কিত এবং মসজিদটি খোয়, শহীদ সামাদজাদেহ রোডে অবস্থিত।
জো ডাউই

জোসেফ ই. ডউই (১৫ জুলাই, ১৮৬৫ - ৪ মার্চ, ১৯১৭) একজন পেশাদার বেসবল খেলোয়াড় ছিলেন। তিনি বাল্টিমোর ওরিওলসের এক মৌসুমে (১৮৮৯) আউটফিল্ডার ছিলেন। তার ক্যারিয়ারে, তার ব্যাটিং গড় ছিলো ০.২২৭। ৭৫ এট-ব্যাটে ব্যাটিং করে ৮ রান করেছেন।
তিনি লুইসিয়ানার নিউ অর্লিন্সে জন্মগ্রহণ করেন এবং ৫১ বছর বয়সে মারা যান।
রাদকানের জামে মসজিদ

রাদকানের জামে মসজিদ প্রয়াত তিমুরিদ সাম্রাজ্য - সাফাভিদ রাজবংশের সাথে সম্পর্কিত এবং এটি রাদকান গ্রামের কেন্দ্রীয় অংশ, চেনারান কাউন্টি শহরে অবস্থিত।
ভারত-বাংলাদেশ মৈত্রী উদ্যান

ভারত-বাংলাদেশ মৈত্রী উদ্যান ছিল বাংলাদেশী মুক্তিযোদ্ধাদের একটি বেস ক্যাম্প যেখান থেকে তারা চট্টগ্রাম, কুমিল্লা ও বৃহত্তর নোয়াখালীতে পাকিস্তানি বাহিনীর বিরুদ্ধে গেরিলা যুদ্ধ শুরু করে।
আন্তর্জাতিক সীমান্তের নিকট অবস্থিত মৈত্রী উদ্যান হল চোত্তাখোলায় নির্মিত একটি উদ্যান যা মুক্তিযুদ্ধের সময় তাদের জীবন উৎসর্গকারী বাংলাদেশী মুক্তিযোদ্ধা ও ভারতীয় সৈন্যদের প্রতি শ্রদ্ধা নিবেদন করে। একটি যুদ্ধ জাদুঘর, টিলা, সবুজ উপত্যকা, হ্রদ, গাছপালা, ভাস্কর্য, বাংলাদেশী মুক্তিযোদ্ধাদের কবরস্থান এবং অন্যান্য উপাদান সম্বলিত এটি কেবল একটি উদ্যান নয় এর চেয়েও অনেক বেশি।
মুক্তিযুদ্ধে সক্রিয়ভাবে জড়িত থাকায় স্মৃতি উদ্যানটি ত্রিপুরাবাসীর দীর্ঘদিনের লালিত দাবি ছিল। তারা মুক্তিযোদ্ধাদের সর্বাত্মক সহায়তা প্রদান করে ও প্রায় ১৬ লাখ মানুষকে আশ্রয় দেয়, যা রাজ্যের তৎকালীন জনসংখ্যার চেয়ে বেশি। চোত্তাখোলা ত্রিপুরার রাজধানী আগরতলা থেকে ১৩০ কিলোমিটার দূরে যা ১৯৭১ সালে ত্রিপুরার ১১টি যুদ্ধ ক্যাম্পের অন্যতম হিসাবে কাজ করেছিল। সুন্দর এই অবস্থানটি ২০ হেক্টর জমির উপর একটি প্রাকৃতিক হ্রদ দ্বারা আংশিকভাবে পৃথক করা সাতটি টিলা নিয়ে গঠিত। এটি মুক্তিযুদ্ধের সময় তীব্র তৎপরতার স্বাক্ষী ও এখনও ১৯৭১ সালে এটির উপর নির্মিত বেশ কয়েকটি বাঙ্কার ও পরিখার ধ্বংসাবশেষের আকারে এর স্মারক বহন করে।
ত্রিপুরার প্রাক্তন মুখ্যমন্ত্রী মাণিক সরকার ১৬ ডিসেম্বর, বাংলাদেশের বিজয় দিবসে ভারতীয় ও বাংলাদেশী শিল্পী, বুদ্ধিজীবী ও মুক্তিযোদ্ধাদের উপস্থিতিতে স্মৃতিসৌধ ও পার্কের উদ্বোধন করেন। ১১ নভেম্বর ২০১০ সালে বাংলাদেশের তৎকালীন পররাষ্ট্রমন্ত্রী দীপু মনি উদ্যানটির ভিত্তিপ্রস্তর স্থাপন করেন।
ত্রিপুরা ও বাংলাদেশের প্রখ্যাত শিল্পীরা তাদের সৃষ্টি - মূর্তি থেকে চিত্রকল্প এই প্রকল্পের অংশ যা স্মৃতিসৌধের আকর্ষণে যোগ করেছে।
তারা পার্কের জন্য ভাস্কর্য তৈরি করে।
স্মারক উদ্যানটি বাংলাদেশের পরবর্তী প্রজন্মকে তাদের কষ্টার্জিত স্বাধীনতার ইতিহাস ও কীভাবে দুই বন্ধুত্বপূর্ণ প্রতিবেশী দেশকে স্বাধীনতা আনতে বাহিনীতে যোগ দিয়েছিল তা শিখতে সাহায্য করবে।
ফারহাবাদ মসজিদ

ফারহাবাদ মসজিদ () সাফাভিদ রাজবংশের সাথে সম্পর্কিত এবং মাজানদারান প্রদেশ, সারি কাউন্টিতে অবস্থিত। এই মসজিদটি ফারহাবাদ কমপ্লেক্সের অংশ।
কাশমারের জামে মসজিদ

কাশমারের জামে মসজিদ, যেখানে জুমার নামাজ আদায় করা হয়, ফাত-আলি শাহ কাজর ১৭৯১ সালে কাশমারে তৈরি করেছিলেন। এই মসজিদটি আমিন আল-তোজার কারাভানসারাইয়ের বিপরীতে অবস্থিত।
কেরভেহ প্রশস্ত মসজিদ

কেরভেহ প্রশস্ত মসজিদ কেরভেহের অন্যতম স্মৃতিস্তম্ভ। এই মসজিদটি জামে মসজিদ নামেও পরিচিত এবং এটি সেলজুক আমলের (হিজরি ৫ম শতাব্দীর) অন্যতম একটি স্থাপনা।
চেহেল আখতারান মসজিদ

চেহেল আখতারান মসজিদ ইরানের কোম কাউন্টিতে অবস্থিত একটি মসজিদ। কাজার রাজবংশের শাসনামলে মসজিদটি নির্মিত হয়। ২০০৪ সালের ৭ সেপ্টেম্বর মসজিদটিকে ইরানের জাতীয় স্থাপনাগুলির একটি হিসেবে লিপিবদ্ধ করা হয়।
পাচিয়ানের জামে মসজিদ

পাচিয়ানের জামে মসজিদ () কাজার রাজবংশের সাথে সম্পর্কিত এবং এটি কোম প্রদেশের জাফরাবাদ জেলার পাচিয়ান গ্রামে অবস্থিত।
কাসা ভেরোনার মসজিদ

কাসা ভেরোনার মসজিদ ভারতের চেন্নাইয়ের জর্জটাউনের মুথিয়ালপেট এলাকায় অবস্থিত একটি মসজিদ। এটি শহরের প্রাচীনতম মসজিদগুলির মধ্যে একটি এবং এটি ব্রিটিশ ইস্ট ইন্ডিয়া কোম্পানির "ডুবাশ" কাসা ভেরোনা দ্বারা নির্মিত হয়েছিল।
হাফিজ আহমদ খান মসজিদ

হাফিজ আহমদ খান মসজিদ ভারতের চেন্নাইয়ের চেপাউকের পার্শ্ববর্তী এলাকায় অবস্থিত একটি মসজিদ। মসজিদটি ১৮১৮ সালে হাফিজ আহমেদ খান, একজন কর্ণাটক আদালতের আধিকারিক এবং বাহরাম জং এর ছোট ভাই, যিনি বাহরাম জং মসজিদ নির্মাণ করেছিলেন তার দ্বারা নির্মিত হয়েছিল। মসজিদটি বিবেকানন্দর ইলমের পাশে অবস্থিত।
মামুর মসজিদ

মামুর মসজিদ চেন্নাই, তামিলনাড়ু, ভারতের একটি মসজিদ। এটি মুথিয়ালপেটে অবস্থিত।
মসজিদটি প্রথম ১৮ শতকে নির্মিত হয়েছিল। ১৯ শতকের শেষের দিকে কর্ণাটকের নবাব এটি গ্রানাইট দিয়ে পুনর্নির্মাণ করেছিলেন। তারপর থেকে, মসজিদটি ঘন ঘন সংস্কার করা হয়েছে।
মসজিদ-ও-আনওয়ারী

মসজিদ-ও-আনওয়ারী ভারতের চেন্নাইয়ের ট্রিপলিকেনের পার্শ্ববর্তী একটি মসজিদ। এটি ১৮ শতকে কর্ণাটক নবাব আনোয়ারউদ্দিন মুহাম্মদ খান নির্মাণ করেছিলেন। বিগ স্ট্রিটে অবস্থিত, মসজিদটি ১৮৪৭ সাল পর্যন্ত এক জামাতের মসজিদ হিসাবে ব্যবহৃত হয়েছিল।
পিয়ালে পাশা মসজিদ

পিয়ালে পাশা মসজিদ (উসমানীয় ), তেরসানে মসজিদ (আক্ষরিক অর্থে: শিপইয়ার্ড মসজিদ) নামেও পরিচিত। এটি তুরস্কের ইস্তাম্বুল শহরের বেয়োগলু জেলার কাসিমপাসা এলাকায় অবস্থিত ১৬ শতকের একটি উসমানীয় মসজিদ।
পিয়ালে পাশা মসজিদটি উসমানীয় সাম্রাজ্যের স্থপতি মিমার সিনান উজিয়ার এবং গ্র্যান্ড অ্যাডমিরাল পিয়াল মেহমেদ পাশার জন্য নকশা করেছিলেন। মসজিদটি ১৫৬৫ থেকে ১৫৭৩ সালের মধ্যে নির্মাণ করা হয়। মসজিদটি একটি প্রাক্তন ডকইয়ার্ডের জায়গায় নির্মাণ করা হয়, এটি পিয়ালে পাশার দ্বারা সমর্থিত একটি প্রস্তাবিত খাল প্রকল্পের অবস্থানও ছিল।
মিমার সিনান দ্বারা নকশা করা অন্যান্য মসজিদ্গুলো একটি বড় কেন্দ্রীয় গম্বুজবিশিষ্ট হলেও পিয়ালে পাশা মসজিদটি ছয়টি অভিন্ন গম্বুজ দিয়ে নির্মিত। দুটি সারিতে তিনটি গম্বুজ পাশাপাশি সাজানো, যার প্রতিটির ব্যাস প্রায় ৯ মিটার (৩০ ফুট)। এটি ইস্তাম্বুলের একাধিক গম্বুজবিশিষ্ট মাত্র দুটি মসজিদের মধ্যে একটি। অন্যটি ভাসাত আতিক আলি পাশা মসজিদ। গম্বুজগুলো প্রার্থনা হলের মাঝখানে একজোড়া সরু গ্রানাইট স্তম্ভ দ্বারা সমর্থিত। মিনারটি কিবলা-বিরোধী প্রাচীরের কেন্দ্রে স্থাপন করা হয়। এটি ১৯ শতকের মাঝামাঝি সময়ে পুনর্নির্মাণ করা হয়। মসজিদের অভ্যন্তরস্থ তিনটি দেয়ালের চারপাশে কোবাল্ট-নীল পটভূমিতে সাদা থুলুথ লিপির শিলালিপিসহ ইজনিক টাইলসের সারি বিদ্যমান। অভ্যন্তরীণ দেয়ালগুলো বর্তমানে চুনকাম করা হয়েছে, যদিও সেগুলো প্রথম থেকেই সজ্জিত ছিল। কিবলার দেয়ালের জানালায় দাগযুক্ত কাঁচটি আসল নয়।
মসজিদের উত্তর-পশ্চিমে গম্বুজবিশিষ্ট অষ্টভুজাকৃতির সমাধিতে পিয়ালে পাশার পুত্র ও কন্যাদের সমাধি রয়েছে। সেখানে সব মিলিয়ে তেরোটি কফিন রয়েছে। তার স্ত্রী গেভারহান সুলতান (সেলিমের কন্যা) দ্বিতীয় বিয়ে করেন এবং হাগিয়া সোফিয়ার পাশে সেলিম দ্বিতীয়ের সমাধিতে তাকে সমাধিস্থ করা হয়।
বেশ কয়েকটি অভিন্ন ইজনিক টাইলযুক্ত লুনেট প্যানেল বর্তমানে প্যারিসের মুসি ডু ল্যুভরে প্রদর্শিত হচ্ছে। লিসবনের মিউজু ক্যালোস্ট গুলবেনকিয়ান এবং লন্ডনের ভিক্টোরিয়া এবং আলবার্ট মিউজিয়াম ১৯ শতকে পিয়ালে পাশা মসজিদ থেকে সরানো হয়েছে বলে মনে করা হয়। প্যানেলগুলো জানালার নীচের সারির উপরে স্থাপন করা হয়। আরেকটি সম্ভাবনা হলো, লুনেটের টাইলসগুলো মসজিদের সাথে যুক্ত তবে বর্তমানে ভেঙে ফেলা কিয়স্ক থেকে এসেছে বলে মনে করা হয়। আরেকটি লুনেট প্যানেলের দুটি টাইলসসহ একজোড়া টাইলস সম্ভবত ২০০৪ সালে ক্রিস্টিস কর্তৃক নিলামে বিক্রি করা মিহরাব থেকে আসে।
ট্রিপ্লিকান লাব্বাই জামাত মসজিদ

ট্রিপ্লিকান লাব্বাই জামাত মসজিদ () হল ভারতের তামিলনাড়ুতে ট্রিপলিকেনের পার্শ্ববর্তী এলাকায় অবস্থিত একটি মসজিদ। ১৮৮৯ সালে নির্মিত এই মসজিদটি সংস্কারের পরিকল্পনা করা হয়েছে।
পেরিয়ামেট মসজিদ

পেরিয়ামেট মসজিদ ভারতের চেন্নাইয়ের ভেপেরি হাই রোডে অবস্থিত একটি মসজিদ। মসজিদটির নামকরণ করা হয়েছে পেরিয়ামেট পাড়ার নামানুসারে, যেখানে এটি অবস্থিত।
শিয়া জামে মসজিদ, দিল্লি

শিয়া জামে মসজিদ (, , ) কাশ্মীরি গেট, দিল্লিতে অবস্থিত একটি মসজিদ। 
হুজ্জাতুল ইসলাম সৈয়দ মহসিন আলী তাকভী এর ইমাম (প্রার্থনা নেতা)।
মিয়াঁ মিশক মসজিদ

মিয়াঁ মিশক মসজিদ ভারতের তেলেঙ্গানা রাজ্যের হায়দ্রাবাদে অবস্থিত একটি পুরাতন মসজিদ। এটি পুরান পুলের কাছে অবস্থিত। 
এটি ১৭ শতকে কুতুবশাহী আমলে গোলকুন্ডার ষষ্ঠ রাজা আবদুল্লাহ কুতুব শাহের একজন সম্ভ্রান্ত মিয়া মিশকের দ্বারা নির্মিত হয়েছিল।
কল্লুরভিলা জুমা মসজিদ

কল্লুরভিলা জুমা মসজিদ ভারতের কেরল প্রদেশের কোল্লাম শহরের পল্লীমুক্কুতে অবস্থিত একটি বিখ্যাত মসজিদ। কল্লুরভিলায় কেরলের দ্বিতীয় বৃহত্তম মুসলিম অধিবাসীদের বাস। মসজিদটির ধারণক্ষমতা ৫,০০০ জন।
চেম্পিত্তাপল্লী মসজিদ

চেম্পিত্তাপল্লী ভারতের কেরালা রাজ্যের পশ্চিম কোচির একটি পুরানো মসজিদ। মালয়ালম শব্দ "চেম্প" (মানে ব্রোঞ্জ) এবং "পল্লী" (অর্থাৎ মসজিদ) থেকে "চেম্পিত্তাপল্লী" নামটি এসেছে। এই বিখ্যাত মসজিদের ছাদ ব্রোঞ্জ টাইলস দিয়ে সজ্জিত ছিল, তাই চেম্পিত্তাপল্লী। ব্রোঞ্জের তিনটি গেট রয়েছে।
জুমা মসজিদ, পুল্লানচেরি

জুমা মসজিদ হল ভারতের কেরালা রাজ্যের মাঞ্জেরির পুল্লানচেরির একটি স্থানীয় জুমা মসজিদ।
এই মসজিদটি ১৯২০ সালে নির্মিত হয়েছিল। এই মসজিদের অধীনে ৫টি শ্রামবি রয়েছে।
এই মসজিদটি হিদায়াতুল ইসলাম সংঘ কমিটি দ্বারা পরিচালিত হয়। হিদায়াতুল ইসলাম সংঘের সভাপতি হলেন পানাক্কাদের সৈয়দ হায়দার আলী শিহাব থাঙ্গল।
নুসরাতুল ইসলাম মাদ্রাসা, পুল্লানচেরি এই মসজিদের অধীনে পরিচালিত হয়।
ধর্ম কিদাঙ্গু মসজিদ

ধর্ম কিদাঙ্গু মসজিদ হল ভারতের চেন্নাইয়ের জর্জটাউন এলাকায় আঙ্গাপ্পা নাইকেন স্ট্রিটে অবস্থিত একটি মসজিদ। এটি মুথিয়ালপেটের প্রাচীনতম মসজিদ হিসাবে বিবেচিত হয়। পাথর দিয়ে নির্মিত আসল মসজিদটি ২০০৮ সালে ভেঙ্গে নতুন মসজিদ তৈরি করা হয়েছে।
বাইতুস সালাম, সারায়েভো

বাইতুস সালাম ("শান্তির ঘর") বসনিয়া ও হার্জেগোভিনার সারায়েভোতে অবস্থিত আহমদিয়া মুসলিম সম্প্রদায় দ্বারা পরিচালিত একটি মসজিদ।
ভবনটি সুয়েডীয় সরকারের কাছ থেকে কেনা হয়। সুয়েডীয় সরকার সারায়েভোতে একটি নতুন দূতাবাস ভবন নির্মাণ করতে চেয়েছিল, তবে ১১ সেপ্টেম্বর, ২০০১-এ সন্ত্রাসী হামলার পর প্রকল্পটি শেষ করা থেকে তারা বিরত থাকে। পরে ভবনটি তারা বিক্রি করে দেয় ও সেটিকে একটি মসজিদ হিসেবে তৈরি করা হয় এবং ২০০৪ সালে উদ্ভোধন করা হয়।
মসজিদটিতে বাইরের অংশে কোনও মিনার নেই, তবে সামনের অংশে বারান্দা এবং জানালা রয়েছে। ভবনটিতে একটি নামাজ পড়ার কক্ষ ও উপরের তলায় অফিস রয়েছে। মসজিদটি একটি মিশন হাউস হিসাবেও কাজ করে।
মদিনা মসজিদ (বার্বাডোস)

মদিনা মসজিদ বার্বাডোসের ব্রিজটাউনে অবস্থিত একটি মসজিদ ।
মসজিদটি ১৯৫৭ সালের ফেব্রুয়ারি মাসে খোলা হয়। ২৫ জানুয়ারী ২০২০-এ, বার্বাডোস ন্যাশনাল ট্রাস্ট মসজিদটিকে একটি ঐতিহাসিক ভবন হিসেবে ঘোষণা করে।
ডাকরুপে মসজিদ

ডাকরুপে মসজিদ হল ঘানার সাভানা অঞ্চলের ডাকরুপে গ্রামে সুদানী স্থাপত্য শৈলীতে নির্মিত একটি মসজিদ। মসজিদটির পাশ্ববর্তী অঞ্চলের নামানুসারে এর নামকরণ করা হয়েছে। এটি লারাবাঙ্গা মসজিদের কাছাকাছি। গ্রামটি বোলে এবং লারাবাঙ্গার মধ্যে অবস্থিত।
রংগুনিহা মসজিদ

রংগুনিহা মসজিদ ইরানের খুজেস্তন প্রদেশের, আবাদান কাউন্টিতে অবস্থিত একটি মসজিদ। এটি কাজার রাজবংশ-পাহলভি রাজবংশের সাথে সম্পর্কিত।
শুশতার জামে মসজিদ

শুশতার জামে মসজিদ আব্বাসীয় খিলাফতের হাসান আল-আসকারির খিলাফতের সাথে সম্পর্কিত এবং মসজিদটি শুশতারে নির্মিত হয়েছিল।
দেজফুল জামে মসজিদ

দেজফুল জামে মসজিদ ইরানের দেজফুল কাউন্টির দেজফুলে নির্মিত প্রথম এবং প্রাচীনতম একটি মসজিদ। এটি ইমাম খোমেনি স্ট্রিটে অবস্থিত। মসজিদটি সাসানীয় স্থাপত্যশৈলীতে নির্মিত।